Srpska firma postavlja prepreke na granici Slovenije i Hrvatske\nJul 12, 2019 12:19\nTehničke prepreke u dužini od 40 kilometara na granici Slovenije i Hrvatske gradiće srpska firma, a ugovor o tome potpisan je 9. jula, potvrdilo je slovenačko Ministarstvo unutrašnjih poslova za zagrebački Večernji list.\nVesna Mitrić iz slovenačkog ministarstva je za hrvatski dnevnik rekla da privremene tehničke prepreke omogućavaju efikasnu zaštitu spoljne šengenske granice, zaštitu ljudi i njihove imovine.\nPrema njenim rečima, postavljanje je u skladu s prihvaćenim planom koji ima stepen tajnosti, zbog čega, kaže, ne može da iznosi više detalja.\n„Možemo reći da ih postavljamo tamo gde je to potrebno radi sprečavanja ilegalnog prelaska granice. U nekim područjima zamenjujemo ih zbog povreda. Kada, gde i u kojoj meri, odlučuje se na temelju konkretnih procena i predloga policije“, rekla je Mitrić.\nTrenutno je, kaže, ugrađeno gotovo 179 kilometara privremenih tehničkih barijera.\nVečernji piše da Slovenija podizanje novih kilometarskih prepreka opravdava time što je broj nezakonitih prelazaka preko granice s Hrvatskom u porastu poslednja dva meseca, a očekuju da će taj trend i dalje rasti.\nNa konkursu je izabrana firma LEGI-SGS sa sedištem u Beogradu koja je spremna da postavi ogradu za oko 4,8 miliona evra. Reč je o predstavništvu nemačke firme.\nNa konkurs se nije javila firma Minis koja je žicu postavljala 2015, dodaje Večernji list.\nGranica između Hrvatske i Slovenije duga je 671 kilometar.\nSlovenija je žilet-žicu počela da postavlja za vreme migrantske krize 2015. i od tada je ima na 50-ak lokacija.\nSlovenački mediji su 2017. objavili da je na postavljanje prepreka vlada potrošila 6,6 miliona evra.\nSlovenački premijer Marjan Šarec najavio je i povećanje broja policajaca i vojnika na sprečavanju ilegalnih migracija „balkanskom rutom“, a iz zraka će im pomagati dronovi.\nPočetkom jula organizovane su i prve zajedničke patrole slovenačke i italijanske policije, što je izazvalo oštre reakcije opozicije koja smatra da Slovenija time priznaje da nije u stanju da sama kontroliše svoju granicu.\nŠarec je rekao da bi Hrvatska na svojoj granici sa Srbijom i BiH morala učiniti više na suzbijanju ilegalnih migracija ako želi da se pridruži šengenskom području, a rešenje bi bio i angažman Frontexa, piše Večernji list.\nOrban: Ako Turska pusti izbeglice, upotrebićemo silu 19\nZaev: Datum ili je vlada mrtva 22\nZaev: Zapadni Balkan više nije tempirana bomba 20\nZaev: Očekujem pozitivnu odluku o Severnoj Makedoniji 18\nHan: Bez jasnog signala EU preti gubitak uticaja na Balkanu 22


Cetvrtak , 2018-01-04 | 10:55:07\nPredsednik Upravnog odbora Beogradskog centra za bezbednosnu politiku (BCBP) Miroslav Hadžić izjavio je danas da je otkucao poslednji čas da Ustav "imenuje da Srbija ima sistem bezbednosti" i dodao da je stručni tim BCBP-a uradio platformu promena najvišeg pravnog akata koja omogućuje da se sektor bezbednosti celovito uredi.\n"Bilo bi dobro da se sva tematika bezbednosti objedini u jednom poglavju, da se utvrdi da je bezbednost javno dobro, te da gradjani imaju pravo da vode računa o bezbednosti i da traže od države da im povodom toga polaže računa", rekao je Hadžić.\nPodsetio je da Ustav predvidja da predsednik komanduje vojskom, ali da se on nigde ne poziva na odgovornost za posao koji obavlja.\n"Predsednik odgovara gradjanima za komandovanje vojskom nakon pet godina, ali važno je obavezati predsednika da bar jednom godišnje obavesti Narodnu skupštinu o rezultatima rada svog komandovanja kako bi se smanjila opasnost od eventualne zloupotrebe i štete", kazao je Hadžić.\nHadžić je naglasio da je veoma važno da se pod kontrolu stave aparati sile i državni organi koji imaju neka od policijska ovlašćenja, poput komunalne policije, carine, Uprave za sprečavanje pranja novca, poreske policije i privatnog obezbedjenja.\n"Po sadašnjem Ustavu i zakonima, nije utvrdjeno da parlament ima obavezu da u ime gradjana Srbije nadzire privatno obezbedjenje u onom delu u kome oni pružaju odredjene bezbedonosne usluge, jer oni imaju mogućnost upotrebe sile, ali i mogućnost da koriste najnovije tehnologije prisluškivanje, tajnog snimanja i presretenja razgovora", ukazao je Hadžić.\nOn je naveo i da je neophodno sprovesti ozbiljnu reformu pravosudja, čije "manjkavosti osim strukovnih udruženja, nalazi i Evropska komisija", a koja bi podrazumevala, uz ostalo, da se iz parlamenta izmesti odlučivanje o sudijama i tužiocima, kako bi se omogućila njihova profesionalna nezavisnost.\nOn je naveo da ozbiljne analize pokazuju da Srbija nije spolja bezbednosno ugrožena, već da se glavne opasnosti po bezbednost gradjana Srbije nalaze unutar zemlje u kojoj su prisutni korupcija, organizovani kriminal i siromaštvo.\n"Tu se država, odnosno, njeni organi pojavljuju se kao nosioci pretnji i opasnosti po bezbednost gradjana - ako policija i neki njeni delovi mogu da ruše Savamalu, ako idu prijave protiv onih koji su javno učestovali u protestnim šetnjama, to su sve oblici pritiska, to su sve načini kojima posednici državne vlasti ugrožavaju njihovu bezbednost", istakao je Hadžić.\nIstraživanja BCBP-a pokazuju da se više od polovine gradjana (56 odsto) ne oseća bezbedno, ali i da oni ne očekuju pomoć države.


POVEZIVANJE NAUKE I PRIVREDE - Televizija K-1\nPOVEZIVANJE NAUKE I PRIVREDE\n9 марта, 2021 9 марта, 2021 TV K-1\nSavet za saradnju nauke i privrede Privredne komore Srbije najavio je danas da planira da u junu organizuje „Speed networking“ susrete velikih kompanija sa startapovima, mladim naučnicima i istraživačima. Cilj je da inovativna rešenja koja ponudi naučna zajednica nađu efikasnu primenu u privredi, saopštava PKS.\nKreiranje kvalitetnih predloga i inicijativa koji će doprineti transferu znanja i tehnologija, boljem iskorišćavanju rezultata naučnoistraživačkog rada i stvaranju uslova za brži ekonomski razvoj i veću konkurentnost kompanija, biće u fokusu aktivnosti Saveta u narednom periodu, navodi PKS.\nDogovoreni su osnovni strateški pravci aktivnosti – razgovori i otvorene diskusije između nauke i privrede, umrežavanje i unapređenje komunikacije naučnoistraživačkih organizacija sa privredom, razmena znanja i iskustva.\nPKS je osnovala Savet za saradnju nauke i privrede 2018. godine, a njegova je uloga da promoviše bolju saradnju privrednih društava i istraživačkih institucija.\nJedan od glavnih ciljeva Saveta, čije su članice velike kompanije je podrška razvoju inovacija kroz Klub otvorenih inovacija PKS-a, kako bi se povezale velike firme sa malim i srednjim preduzećima i startapovima, piše na sajtu Privredne komore.\nPlaniraju se i razgovori direktora velikih kompanija sa startapima tokom kojih će firme predočiti svoje tehnološke potrebe, a naučnici predstaviti rezultate istraživanja.\nPKS objašnjava da je želja da se saradnjom sa Centrom za transfer tehnologije iskoriste inovativni potencijali visokoškolskih ustanova koji mogu da nađu svoju primenu u privredi.\nOčekuje da će Savet za saradnju nauke i privrede PKS u drugoj polovini godine raspisati konkurs i pozvati sve mlade naučnike, istraživače ili startap kompanije da kandiduju svoja inovativna rešenja koja bi mogla da primene veliki sistemi u svom poslovanju. Već se vode razgovori sa nekim članicama Saveta i to bi trebalo da bude zajednički projekat koji bi dao vidljive rezultate ove saradnje, navode na sajtu PKS.\n← Vesti TV K 1 08 03 2021\nSUGRAĐANINA TUKAO DRŠKOM PIŠTOLJA →\nLESKOVAČKI RUKOMETAŠI SUTRA IGRAJU POSLEDNJE KOLO PLEJ-OFA ARKUS LIGE\n26 маја, 2022 26 маја, 2022 TV K-1\nU GRDELICI U TOKU ZAMENA VODOVODNIH CEVI\nSTIGLA NOVA TURA VAKCINA PROTIV SEZONSKOG GRIPA U ZZJZ LESKOVAC\n4 новембра, 2020 11 новембра, 2020 TV K-1


Obilazak iranskih nuklearnih postrojenja\nIransko nuklearno postrojenje Jonhap\nNekoliko međunarodnih izaslanika sprema se da obiđe iranska nuklearna postrojenja, ali su vodeće svetske sile odbacile poziv Teherana da učestvuju u tome.\nDiplomate navode da Kina, Rusija i Evropska unija ne učestvuju u današnjem i sutrašnjem obilasku, dok Sjedinjene Države nisu ni pozvane.\nEvropska Unija je odbacila poziv uz objašnjenje da su inspektori Međunarodne agencije za atomsku energiju ti koji bi trebalo da imaju pristup iranskim nuklearnim objektima. Vlasti navode da je bar pet zemalja – Alžir, Kuba, Egipat Sirija i Venecuela - prihvatilo poziv.\nNeobični poziv Irana pada pred novu rundu razgovora o njegovom nuklearnom programu u Turskoj, naredne nedelje, kada će se u Istanbulu sa predstavnicima Teherana sastati izaslanici Velike Britanije, Kine, Francuske, Rusije, Sjedinjenih Država i Nemačke.\nZapadne sile smatraju da Iran želi da upotrebi obogaćeni uranijum za proizvodnju nuklearne bombe, dok Teheran demantuje tu optužbu insistirajući da program ima mirnodopsku svrhu da proizvede nuklearnu energiju.


Kapiten Nemanja Ilić: Hrvatska, Francuska... Imam utisak da se sve ponavlja - 24sedam Kapiten Nemanja Ilić: Hrvatska, Francuska... Imam utisak da se sve ponavlja - 24sedam\nRukometaši saznali rivale na predstojećem Evropskom prvenstvu\nRukometaši Srbije saznali su ko će im stajati na putu u prvoj fazi Evropskog prvenstva 2022. godine. Naša selekcija će biti u grupi C sa Hrvatskom, Francuskom i Ukrajinom. Ta grupa će se igrati u mađarskom Segedinu, a dalje će proći dve najbolje reprezentacije.\n– Imam utisak da se sve ponavlja… Tu je Hrvatska, od koje smo izgubili tri gola u Gracu na prošlom Evropskom prvenstvu, pa je kasnije završila kao srebrna. Sa Francuskom smo igrali kvalifikacije, izašli kao pobednici, ali će na EP sigurno biti drugačije i samim tim teže, jer će na neki način želeti i da se osvete. Ukrajinu ne poznajemo toliko, ali ako budemo igrali kao što znamo ne bi trebalo da bude problema – proanalizirao je kapiten Srbije Nemanja Ilić.\nI pored toga što su protivnici jaki, jasno je da naš tim ima šanse da se nađe među ekipama koje su izborile drugu fazu.\n– Grupa je teška gde svako svakoga može da pobedi, a mi smo pokazali da možemo da se nosimo sa Francuzima i Hrvatima. Ostaje nam samo da se još bolje uigramo i spremimo do januara. Igramo u Segedinu što je blizu Srbije i nadam se da ćemo imati podršku naše publike, naravno ako se popravi situacija sa koronom i dozvoli da se konačno vratimo pravim utakmicama pred navijačima – zaključio je Ilić.\n#Evropsko prvenstvo 2022. #Nemanja Ilić #rukometaši Srbije


Bomba – Vestbruk u Vašingtonu - BIGportal.ba\n3 Decembra, 2020 3 Decembra, 2020 0182\nU noći iza nas dogodio se veliki trejd na relaciji Vašington Vizardsi – Hjuston Roketsi.\nNezadovoljni Rasel Vestbruk je pre izvesnog vremena zatražio i trejd i Hjuston ga je poslao u Vašington u zamenu za Džona Vola i zaštićeni pik prve runde.\nRadi se o lutrijskom piku 2023. godine koji ne može biti ni u prvih 12 2024. godine niti u top 10 pikova 2025. godine, ali ni top 6 pikova 2026. godine, ukoliko nijedan od ovih pikova ne bude dostupan, Hjuston dobija dva pika druge runde.\nVestbruk je tokom svoje jedine sezone u Hjuston Roketsima imao 27.9 poena, 7.9 skokova i 7 asistencija i sada će po prvi put u svojoj karijeri igrati na Istoku pošto je pre Hjustona igrao samo za Oklahomu.\nŠto se tiče Džona Vola, on se vraća motivisan posle dve izuzetno teške povrede i operacije. Poslednju utakmicu je odigrao 26. decembra 2018. godine.\nHaland odsustvuje mjesec dana zbog povrede\n“Novaku nije lako, stalno je meta”\nStefanović bez finala, Novakovićeva u B finalu, Sinančević i Pezer bez medalje u istorijskom finalu\nTikTok, jedina društvena mreža koja nije imala “Priče”, potvrdio da testira “Priče”\nHonor Play 5T Pro predstavljen sa MediaTek Helio G80 čipom i 64MP kamerom


Predmet Milosevic (IT-02-54) - Izvestaj optuzbe u vezi sa obelodanjivanjem na osnovu naloga pretresnog veca od 28. januara 2003.\nDatum: 12. februar 2003.\nIZVEŠTAJ OPTUŽBE U VEZI SA OBELODANJIVANJEM NA OSNOVU NALOGA PRETRESNOG VEĆA OD 28. JANUARA 2003.\nPredmet br. IT-02-54 T\n1) Na dan 28. januara 2003, optuženi Milošević izneo je primedbu na količinu materijala koji mu je nedavno obelodanjen. Optužba je tada dala kratko usmeno objašnjenje Pretresnom veću. Na to je Pretresno veće od optužbe zatražilo da podnese pismeni izveštaj u vezi sa obelodanjivanjem materijala koje je bilo predmet primedbe g. Miloševića. U ovom izveštaju rezimiraju se vrste materijala koji je obelodanjen optuženom Miloševiću u decembru-januaru 2002/2003, količine obelodanjenog materijala, razlozi za obelodanjivanje i daje kratak pregled izvršavanja obaveza obelodanjivanja od strane optužbe od početka ovog postupka.\n2) Tokom decembra i januara, optužba je optuženom Miloševiću i amici curiae obelodanila otprilike 37.000 stranica materijala. Otprilike 28.000 stranica ovog materijala obelodanjeno je u skladu sa pravilom 66(B). Otprilike 7.000 stranica obelodanjeno je u skladu sa pravilom 68. Otprilike 2.000 stranica obelodanjeno je u skladu sa pravilom 66(A)(ii). Pored toga, optužba je obelodanila 2 CD-Rom diska koja sadrže potencijalno oslobađajući materijal koji se odnosi na fazu predmeta vezanu za Kosovo.\n3) Što se tiče 28.000 stranica materijala obelodanjenog u skladu s pravilom 66(B), kada je počela da obelodanjuje materijal u skladu sa pravilom 66(B), optužba je obelodanila veliku količinu materijala na CD-Rom diskovima. Međutim, fotografski materijal i druge dokazne predmete nije bilo moguće preneti na CD-Rom diskove, te su u početku u elektronskoj formi za taj materijal predate samo prazne stranice sa naslovom. Štampani primerci ovog materijala izrađeni su tek u drugoj polovini 2002. U decembru-januaru 2003, optužba je optuženom Miloševiću i amici curiae dostavila fizičke primerke tog fotografskog materijala. Pored toga, pre početka svedočenja svakog svedoka optužbe, optužba optuženom Miloševiću ponovo obelodanjuje primerke dokaznih predmeta koji se odnose na tog svedoka. Takođe, preko 1.500 stranica materijala obelodanjenog tokom decembra/januara 2003. bili su dokazni predmeti koji prethodno nisu mogli biti obelodanjeni jer su podlegali zahtevima poverljivosti na osnovu pravila 70(B). Osim toga, krajem 2002. optužba je primetila da je kvalitet jednog dela prethodno obelodanjenog materijala bio ispod određenog standarda, kao i da su primerci drugih materijala nepotpuno obelodanjeni. Stoga, iz želje da bude što opreznija i da što više zaštiti prava optuženog, optužba je ponovo obelodanila nekoliko hiljada stranica materijala koji je prethodno obelodanjen optuženom na osnovu pravila 66(B). Sav taj materijal dostavljen je optuženom tokom decembra-januara 2003.\n4) U prilogu, kao Dodatak A, dostavlja se nekoliko grafikona koji daju pregled svih materijala obelodanjenih optuženom Miloševiću od dana hapšenja i pritvaranja. Grafikon 1 prikazuje ukupnu količinu materijala obelodanjenog optuženom Miloševiću po mesecima. Grafikon 2 prikazuje kumulativni broj stranica materijala koji je obelodanjen optuženom Miloševiću. Na primer, grafikon 2 pokazuje da je do januara 2003. optužba optuženom Miloševiću obelodanila preko 300.000 stranica. Grafikoni 3, 4 i 5 prikazuju mesečno obelodanjivanje materijala na osnovu pravila 66(A)(ii), 66(B), odnosno 68. Ovi grafikoni ukazuju na to da je optužba veći deo materijala obelodanila na osnovu pravila 66(A)(ii) i 66(B) u skladu sa rasporedom koji je Pretresno veće odredilo početkom 2002. Naravno, obelodanjivanje materijala u skladu sa pravilom 68 je u toku.\nglavni zastupnik optužbe\nDana, 12. februara 2003.


Jeremić: Vlast planira da od Divčibara napravi novu Kaluđericu - Politika - Dnevni list Danas\nPočetna » Vesti » Politika » Jeremić: Vlast planira da od Divčibara napravi novu Kaluđericu\nPredsednik Narodne stranke Vuk Jeremić izjavio je danas u Valjevu da čelnici tog grada planiraju da od Divčibara naprave „mešavinu Kaluđerice i crnogorskog Zlatibora“ pospešivanjem „nekontrolisane divlje tajkunske gradnje“ na toj planini.\nDodao je da će „sve utvrditi nadležni organi kada dodje vreme“ koje će po njegovim rečima, doći „mnogo brže nego što junoše i čelnici režima misle“.\n„Proći će korona, a ostaće pošast, nemaština i posledice onoga što su radili poslednjih osam i po godina. Vrlo je blizu trenutak kada će većina građana shvatiti da od njih otimaju budućnost, kako njihovu, tako i budućnost njihove dece“, rekao je predsednik Narodne stranke.\ndivcibarekaludjericaNarodna strankaVuk JeremićBeograd


Dom Kolevka - Subotica\nNaslovna » Deca sa smetnjama » Domovi » Dom Kolevka – Subotica\n024 552 468 i 024 552 335\nU Domu se sprovodi svakodnevna preventivna i kurativna zaštita od strane pedijatra, dečijeg neuropedijatra, dečijeg kardiologa, dečijeg psihijatra, fizijatra, stomatologa. Osim zdravstvene nege sprovode se mere tretmana koji obuhvata habilitaciju i rehabilitaciju, vaspitno-obrazovni rad i adekvatni stimulativni i korektivno-reedukativni program rada. Stručni tim Doma čine pravnik, socijalni radnik, psiholog, defektolog, vaspitač, glavna sestra.Za stučni rad sa decom ometenom u razvoju postoje dva savremeno opremljena kabineta za ranu stimulaciju psihomotornog razvoja.\nDom ima ambulantu i sopstvenu priručnu apoteku kao i fizikalni kabinet za ranu habilitaciju i rehabilitaciju dece. Za stručni rad sa decom ometenom u razvoju postoje dva savremeno opremljena kabineta za ranu stimulaciju psihomotornog razvoja: kreativna radionica i senzorna soba.\ndeca dom kolevka ometena u razvoju subotica zaostala 2011-11-21\nPrethodni: Dom Vasilije Ostroški – Novi Bečej\nSledeći: Udruženje roditelja slepe i slabovide dece Srbije


On je ocenio da je rešenje u uspostavljanju zajednièke ekonomske zone.\n"Moramo da se potrudimo da pronaðemo instrumente kako bi najbrže mogli da poboljšamo standard života graðana", objasnio je Pacoli.\nDodao je da treba raditi na osiguranju boljeg života, sigurnosti, boljem obrazovanju, jer, kako istièe, tu ima prostora za rad, a ne na granicama.\nU obraæanju u Predstavništvu EU u Beèu, Pacoli je, takoðe, rekao da je njegovo lièno mišljenje da ne treba deliti graðane Kosova, veæ da im je neophodno ponuditi bolji život kroz jaèanje ekonomije.\n"Ne treba da delimo graðane, veæ je neophodno da budemo bliži. Nadam se da æe predsednik Srbije Aleksandar Vuèiæ i Kosova Hašim Taèi to uvideti. Kosovo i Srbija žele da budu deo EU, a Evropa je multietnièka, multikonfesionalna, ne deli naroda", objasnio je on.\n"Umesto da delimo ili razmenjujemo teritorije, dajte da se dogovorimo da na toj teritoriji uspostavimo slobodnu ekonomsku zonu. Time bi sigurno privukli investicije, i time poboljšali životni standard graðana. Ljudi treba da razmišljaju o ekonomiji, boljem životu, jer kada je privreda u bolem stanju nestaju sve politièke tenzije", rekao je on.\nObjasnio je da je njegova lièna ideja da graðani Srbije, kada žele da osnuju firmu na Kosovu, moraju biti tretirani isto kao kosovski graðani, i da se na takvim osnovama saraðuje u buduænosti.\nPromena granica, prema njegovim reèima, ne može biti "buduænost", veæ treba da se okrenemo ekonomiji, pošto kada se živi bolje graðanima neæe biti važno gde žive. Poruèio je da diskusija o rešenju za Kosovu nije završena, ali ponavlja ne treba deliti. Naveo je da, na osnovu tih prava, Kosovo ne može donositi nikakve odluke bez uèešæa Srba u skupštini.\n"Srbija želi sever, a ako ga damo šta æe biti sa ostalim Srbima u preostalih šest opština na jugu. Ako Srbija misli da je Kosovo deo njene teritorije neka progalsimo zajednièku ekonomsku zonu", poruèio je on. Ukazao je da Priština sa Beogradom razgovara trenutno o konaènom rešenju problema, i da se nada da æe "Dan D" uslediti narednih dana ili meseci.\n"Nadam se da æemo okonèati pregovore mirovni sporazum sa Srbijom, koji æe doneti odrzivi mir i stabilnost. Nije normalno nemati dobre onose sa Srbijom, koju prihvatamo kao najvažniju zemlju u regionu, kao najvažnijeg partnera, ali isto tako Srbija mora da prihvati da je nezavisnost Kosova èinjenica. Na osnovu te dve èinjenice treba da gradimo našu buduænost", objasnio je on.\nPacoli je kazao da podržava dijalog i Taèija, istakavši da je to važno za Kosovo kako bi postalo èlanica meðunarodnih organizacija.\nKritikovao je šefa srpske diplomatije Ivicu Daèiæa i naveo je da Daèiæ navodno troši ogromne pare da zemlje povlaèe priznanje nezavisnosti Kosova.\n"Garantujem da nije nijedna zemlja povukla priznanje. Moraju da nas obaveste da nas više ne priznaju, a nismo dobili kao našeg glavnog partnera, koji je važan za našu ekonomiju, obaveštenja. Daèiæ je puštao lažne vesti", rekao je on.\nU svom govoru on je ukazao da je prioritet Kosova približavanje EU i pozva je Brisel da ne drži Kosovo izolovano, veæ dopusti da Priština napreduje zajedno sa ostalih pet zemalja Zapadnog Balkana.\n"Bez Zapadnog Balkana, a tako i Kosova Evropa neæe biti potpuna, i kao pazel neæe biti stabilna ako joj nedostaje neki deo", objasnio je Pacoli.\nPoslanik Mandl rekao je da je najpre bio zaèuðen kada je èuo za ideju razmene teritorija, ali da je, kada je malo podrobnije razmislio bio ohrabren što Beograd i Priština o neèemu razgoavraju. "Kakvu god da imate agendu dobro je da se razgovara i pregovara. To je poèetak drugaèijeg odnosa Beograda i Prištine", uveren je on.\nBivši izaslanik EU na Kosovu Volfgang Petriè, koji je prisustvovao sastanku, ukazao je da ne treba odbaciti unapred ideju o korekciji granica, jer je bitno da dve strane same pronaðu rešenje, pošto nametnuta solucija nije održiva. Podsetio je da treba biti otvoren za takva rešenja, jer Kosovo nije priznato od celog sveta, a status kvot ne bi odgovarao Prištini.\n"Veoma je važno da se rešenje koje predlažu dve strane sagleda, èak iako je protiv aktuelnih principa, jer principi možda treba da se unaprede", rekao je Petriè.


"Zajednica srpskih opština tema sukoba Taèija i Hotija" - B92\n"Zajednica srpskih opština tema sukoba Taèija i Hotija"\nHašim Taèi je zatražio od kosovske skupštine da usvoji rezoluciju kojom će Avdulahu Hotiju biti zabranjeno da pregovara o unutrašnjim poslovima tzv. Kosova.\nIzvor: Kosovo online sreda, 16.09.2020. | 20:42\nMeðutim, kancelarija kosovskog premijera nije imala komentar na taj zahtev, prenosi Koha.\nTaèi je u saopštenju za medije istakao da otvaranje teme Zajednice srpskih opština (ZSO) smatra velikom i veoma opasnom greškom Vlade Kosova.\n"Otvaranje tema o ZSO u briselskom dijalogu velika je i veoma opasna greška vlade. To je kršenje suvereniteta naše države. To pitanje je rešeno u okviru Ahtisarijevog plana, koji je prethodio proglašenju nezavisnosti, ali i u okviru Briselskog sporazuma, aprila 2013. godine i odlukom Ustavnog suda. Niko nema mandat da u ime Kosova razgovara o zatvorenim temama, u Briselu ili bilo gde", navodi se u saopštenju iz Kancelarije predsednika Kosova.\nTaèi je istakao da Kosovo ni po koju cenu nikada neće dozvoliti stvaranje politièkog entiteta na svojoj teritoriji, koji bi bio reprodukcija Republike Srbije na teritoriji Kosova.\n"Diskusija o ZSO u Briselu poèetak je postavljanja Republike Srpske u okviru Kosova. Dok je rasprava o imovini na Kosovu sa Srbijom u suprotnosti sa Ustavom i zakonima Kosova i predstavlja kršenje suvereniteta naše države. Skupština mora hitno da se pozabavi ovim opasnim korakom vlade u briselskom dijalogu", navodi se u saopštenju.\nKosovski predsednik je takoðe naveo da hitno treba da se glasa o rezoluciji, kojom bi premijeru bilo zabranjeno da pregovara o unutrašnjim poslovima Kosova i o temama koje ugrožavaju unutrašnji poredak.\nDirektor Kancelarije za komunikaciju u Vladi Kosova Džavit Beæiri istakao je da je Kosovo ušlo u proces dijaloga kako bi postiglo uzajamno priznanje.\n"Uopšte ne komentarišemo inicijativu predsednika. Dijalog sa Srbijom zasnovan je na Ustavu Kosova. To znaèi da je nezavisnost Kosova neosporna, kao i da se o teritorijalnom integritetu ne može pregovarati. Kosovska delegacija je u ovaj proces ušla sa samo jednim ciljem, postizanjem sveobuhvatnog sporazuma, pravno obavezujućeg, koji će rezultirati uzajamnim priznavanjem, kao i evroatlantskom perspektivom regiona", poruèio je Beæiri.\nTaèi je sinoæ na konferenciji za medije kritikovao Hotija da je otvaranjem teme o ZSO u razgovorima u Briselu ugrozio državnost Kosova.\nHoti je u odgovoru na Taèijeve kritike naveo da predsednik namerno iskrivljuje informacije, jer se u dijalogu u Briselu neće razgovarati o Udruženju.\nKosovo i Srbija nastaviće razgovore na ekspertskom nivou u èetvrtak 17. septembra. Taj sastanak će prethoditi sastanku izmeðu premijera Hotija i predsednika Srbije Aleksandra Vuèića 28. septembra.\nŠpanija ne planira da promeni stav po pitanju nezavisnosti tzv. Kosova\nNa KiM 62 nova sluèaja koronavirusa, umrla još jedna osoba


Zvezda i Mega šalju talente na Džordanov kamp u Barseloni – NOVINE\n09/03/2017 Redakcija Ne propustite! 0\nTalente Mege i Zvezde ćemo videti na prozivci gde će se pojaviti 40 najtalentovanijih klinaca iz cele Evrope, a nakon završnog filtera samo će desetorica otputovati u Bruklin na skup najvećih talenata sveta.\nSvake godine mladi košarkaši iz Srbije dobijaju priliku da budu deo društva najtalentovanijih igrača u svom uzrastu i članovi elitnog Džordanovog kampa, gde su otkrivene mnoge današnje zvezde NBA lige.\nOve sezone, kako saznaje MOZZART Sport, čast srpskih klubova s Jadrana braniće dvojica momaka iz Mega Leksa i jedan igrač Crvene zvezde. Klub iz Sremske Mitrovice predstavljaće centri – Aleksandar Langović (16, 204) i Amar Mehić (16, 209), te bek crveno-belih Lazar Živanović (16, 195), koji se letos vratio na Mali Kalemegdan iz Reala.\nOni su izabrani da budu deo grupe od 40 najvećih talenata iz cele Evrope na trodnevnom kampu u Barseloni. Iz cele selekcije samo će desetorica biti izabrani u konačni sastav koji će putovati u Bruklin (14. april, Barklajs Centar) na utakmicu najvećih svetskih talenata uzrasta do 16. godina.\nEvropska filtracija nadarenih momaka počeće u petak, gde će svi zajedno trenirati u lokalnoj hali. Za nedelju od 21 čas u dvorani Blaugrana zakazana je i finalna utakmica, posle koje će biti određeno ko putuje u Bruklin.\nProšle sezone Srbiju su u Bruklinu predstavljali Marko Pecarski, tada igrač Mega Leksa, sada u Bajernu, te Filip Petrušev iz Baskonije.\nSelektor fudbalera Srbije pozvao Radoju, Gaćinovića i Đurđevića


- Zaštita IT sistema i poslovnih podataka je od izuzetnog značaja pošto je gubitak informacija, poput finansijskih izveštaja ili podataka o klijentima, teško nadoknadiv.\nPoslovne aplikacije i softveri\n- Vlasnički softver je onaj koji razvija softverska kompanija i koji vam je dostupan uz ugovor o davanju licence krajnjem korisniku. Licenca definiše način korišćenja softvera i najčešće zabranjuje kopiranje i preprodaju licence.\n- Bez obzira da li je internet prezentacija namenjena prodaji proizvoda ili usluga ili samo za prezentaciju poslovanja, bitno je da bude praktično i jednostavno dizajniran i da je u skladu sa potrebama korisnika.\n- Efikasna komunikacija je jedan od ključnih elemenata uspeha u svakom poslovanju. U današnje vreme, kada je ušteda vremena znači i uštedu sredstava, a veoma često od brzine prenosa informacija i podataka zavisi i uspeh poslovanja, imati internet priključak ne samo da se isplati, već je i neophodno. Troškovi internet veze biće pokriveni uštedom vremena i resursa, jer se uz brži prenos podataka i poslovi obavljaju efikasnije.


Odnosi sa klijentima Mentorska obuka\n„ODNOSI SA KLIJENTIMA - CRM“\nOpšte informacije: Trajanje - 1 dan. Veštine srednjeg nivoa, ali će veoma koristiti i polaznicima sa manje iskustva. Kompletan program je prilagođen uslovima poslovanja na našem tržištu sa primerima iz naše i svetske prakse.\nVeličina grupe: Na otvorenim terminima do 7 polaznika, a za internu obuku, u zavisnosti od zahteva, od 3 do 15 polaznika.\nPredavači: Sertifikovani predavači tima „IS Zaposlenje Org“ i „iConsult d.o.o.“ za oblasti poslovne komunikacije i odnosa sa klijentima.\nKotizacija: Kotizacija za obuku iznosi 14.780,00 dinara.\nPopusti: U slučaju prijave više polaznika iz iste firme ili organizacije odobravamo popust.\n„In-house“: Daje odlične rezultate kao interna obuka, jer se posebna pažnja posvećuje komunikacionim veštinama polaznika u odnosu na specifične potrebe klijenata. Moguće je organizovati obuku koja je namenjena vođama timova i menadžerima, kako bi se poboljšale njihove veštine i efikasnost komunikacije. Pored tog programa obuku organizujemo i za članove istog tima, kako bi savladali tehnike i postavili standarde koji će značajno povećati efikasnost odnosa s klijentima. Kao „in-house“ može trajati i dva dana.


• Tadić otvorio Kalcedoniju (6)\nPredsednik Srbije Boris Tadić svečano je otvorio fabriku Fiorano italijanske Kalcedonije. Najvažnije za predsednika Srbije je otvaranje radnih mesta.\nPredsednik kompanije Kalcedonija (Calzedonia) Sandro Veronezi izjavio je prilikom otvaranja fabrike Fiorano u Somboru da u Srbiju i Sombor nisu došli samo zbog zarade i otvaranja novih radnih mesta, već i zbog vere u budućnost Srbije. Veronezi je kazao da fabrika trenutno zapošljava 200 radnika i da je izvesno da će u budućnosti biti zaposleno ukupno 500 radnika. Ako se saradnja pokaže dobrom broj zaposlenih može da naraste i na 1000 radnika - izjavio je Veronezi. Investicije poput ove su znak velikog poverenja i ovo je pozitivan trenutak za naše dve vlade - rekao je u Somboru ambasador Italije Armando Varikio. Predsednik vojvođanske Vlade Bojan Pajtić je izjavio da je Sombor mnogo propatio u procesu tranzicije i da zaslužuje da ponovo vrati status razvijene sredine. Ova fabrika je značajna, jer jedna internacionalna kompanija šalje poruku da je ovo sigurna zemlja u kojoj se može raditi i zaraditi na kvalitetan način - kazao je Pajtić. „Za mene je kao predsednika najvažnije pitanje otvaranja novih radnih mesta i od toga nema ništa važnije u Srbiji. Činjenica da ovakva kompanija dolazi u Srbiju je dobar znak za druge kompanije, jer strane kompanije ne dolaze u zemlju gde postoji neizvesnost, već u zemlje izvesnosti i razvoja” - izjavio je predsednik Srbije Boris Tadić u Somboru. Predsedniku Tadiću upućen je i veliki broj pitanja o Kosovu, a SOinfo.org ga je zamolio da prokomentariše ostavku predsednika Kosova Sejdiua. Boris Tadić je kazao da se na Kosovu mogu očekivati izbori i to nije dobro vreme za dijalog koji se otvara između predstavnika Albanaca i države Srbije.\ntriletrip @ Uto, 28.09.2010. 20:16\nambasador italije armando varikio bojan pajtić boris tadić calzedonia politika predsednik srbije privreda sandro veronezi sombor


Samovlašće, kriminal i drugi skandali u Kliničkom centru Srbije\nUvek teško gde je Peško\nZdravstvena mafija, udružena sa zloglasnom Munovom sektom koja već odavno preko svojih aktivista deluje u Srbiji, nakon kompromitujućih dokaza o njenom pogubnom delovanju u ovdašnjem zdravstvu, nedavno je uzvratila udarac onom delu hrabrih i moralnih lekara okupljenih okoprof. dr Dragane Jovanović.\nSlužbenici Munove sekte raspoređeni na istaknutim mestima u zdravstvu Srbije, vešto su se prestrojili ušavši u politički establišment. Ova akcija izvedena je kako bi usamljenog lučonošu borbe protiv zdravstvene mafije, gradsku sekretarku za zdravstvo Beograda dr Draganu Jovanović, izolovali i ostavili na terenu gde ni ona ni njene kolege nemaju ni ingerencija ni uticaja.\nReč je, u stvari, o nadležnosti za imenovanje direktora zdravstvenih ustanova, toj božjoj bašti prepunoj nekontrolisanih javnih nabavki i drugih dobrobiti koje im je, svojim lažnim reformama i smišljeno naopakim zakonskim rešenjima, omogućio četvorostruki ministar Tomica Milosavljević.\nŠlag na tortu bilo je postavljenje inkriminisanog kvaziakademika Predraga Peška za predsednika Upravnog odbora KBC Bežanijska kosa.\nPrethodni direktor je ukrao milion evra, a ovaj novi će s Peškom bar tri miliona. Peškova banda po Kliničkom centru Srbije lomi kičmu direktoru Đorđu Bajecu, i već ga je dovela do ivice nervnog sloma stalnim malverzacijama, koje on ni uz pomoć državnih organa ne može da obuzda.\nNa Medicinskom fakultetu u Beogradu akademik Peško se nije ni kandidovao za dekana, ali je svesrdno minirao kandidaturu prof. dr Tome Jovanovića, jer je procenio da je njegov protivkandidat, akademik Bumbaširević, pogodniji za brifing.\nKao i u Kliničkom centru, akademik Peško i na Fakultetu ima odličnu družinu, koja mu puni džepove, i sada svoje lopove šalje na razna usavršavanja kako bi im pribavio poneku diplomu.\nTako je smenjeni šef tehničke službe Kliničkog centra Milan Musićosvanuo na postdiplomskim studijama iz medicinskog menadžmenta, a ima višu školu, i smenjen je zbog neverovatnih krađa koje je zaPeška obavljao po Kliničkom centru.\nPeškovu pravnicuBiljanu Dimitrijevićproklinje pola Kliničkog centra, a direktorBajec joj izgovori sijaset pogrdnih reči zbog mućki kojima se bavi, ali niko ne može da je pomeri iz administracije.\nPeškova žena je zamalo smenila direktora plastične hirurgije Colića, i zavela prinudnu upravu na toj klinici jer tamo radi na anesteziji, pa je želela da tu kliniku privatizuje.\nPoniženja koja je doktor Colić od nje doživeo da bi ostao direktor, ravna su paklu. Letnji period Peško koristi za pregrupisavanja sa Munovom sektom i česte tajne dogovore sa akademikom Rakićem, koji mu traži da se vrh Srpske napredne stranke priključi njegovom tajnom udruženju, jer je procena munovaca da ta stranka uskoro preuzima vlast.\nKako će bivši radikali reagovati na najave koje im u vezi sa ovim donose određeni obaveštajni krugovi, ostaje da vidimo. Uglavnom kriminalci iz Kliničkog centra Srbije i Medicinskog fakulteta u Beogradu, udruženim snagama, hrle ka potpunom i konačnom zauzimanju zdravstva, i to svih uporišta u društvu. U Demokratsku stranku su se odavno infiltrirali, a na redu su naprednjaci. Što se SPS-a tiče, tu nemaju koga da infiltriraju, jer su svi nekada pripadali koaliciji SPS-JUL, pa im tamo sede stari drugari.\nNajgore će ovog leta proći pošteni doktori, jer će se kroz predstojeće reforme i prestrukturiranja, prema naredbi tandema Peško-Rakić, svi čestiti i pošteni, kako predsednik Tadić kaže, otpuštati sa radnih mesta, ili kao viškovi po sistematizacijama ili će im se tražiti neki administrativni razlozi.\nNa tako očišćen teren od poštenih u zdravstvu, zasešće akademik Peško sa bulumentom i naslediti od ministra (u četiri mandata) Tomice Milosavljevića teren koji treba pročistiti samo u smislu peglanja svinjarija bivšeg ministra.\nKao osvedočene psihopate, koje novac smatraju izvorom života, zdravstveni mafijaši skloni su i bludnim radnjama, jer ne žele u javnosti da prikazuju novac, nego organizuju intimne skupove. Na tim skupovima izvode se bahanalije, neprimerene da se pominju u ovom eminentnom časopisu, i tome uče čak i svoju decu!\nSrpski pacijenti nazivajusestokom, poštene kolege marvom i sličnim pogrdnim imenima.\nDa pojasnimo: pacijenti su stoka jer su zdravstveni kriminalci većinom polagali ispite preko veze, i pojma nemaju o svojoj struci. Zato imaju konstantno neprijateljski odnos prema pacijentima, i nazivaju ih najpogrdnijim imenima. Nasuprot tome pošteni doktori, koji pomažu pacijentima i spasavaju ih od teških bolesti ili čak od smrti, za njih su marva koja radi njihov posao, dok oni primaju plate za bahanalije na tajnim skupovima različitih klinika.\nRazvode se, i drugima razvode brakove, mrtvi pijani tumaraju po bolesničkim sobama. Deca su im puna para, pa su uveliko mušterije narkobosova, dok pošteni ćute i plašljivo čekaju kraj radnog vremena, da što pre odu u porodični kutak.\nE, takvih poštenih je sve manje u srpskom zdravstvu, i konačnom pobedom akademikaPredraga Peška i akademika Ljubisava Rakića, vrlo brzo ih neće ni biti.\nPredsednik Tadić isturio jeDraganu Jovanović, u dogovoru sa Draganom Đilasom, da reši pitanje zdravstvene mafije. Nažalost, i pored policijske pratnje, nije bio siguran da može da joj sačuva život, pa joj je savetovao da imenovanja direktora zdravstvenih ustanova ne budu njena, već stranačka ingerencija!\nTako je akademik Predrag Peško, na primer, preko svoje Demokratske stranke došao za predsednika Upravnog odbora KBC Bežanijska kosa, što je i najveće licemerje u govorima predsednika Tadića o borbi protiv korupcije i kriminala u društvu, pa tako i zdravstvu. Ne postoji način da je na takvo mesto mogao da bude postavljen neko ispred Demokratske stranke, a da za to on ne zna. Prema tome, i vrh Demokratske stranke sarađuje saMunovom sektom i zdravstvenom mafijom. Da li će tako biti sa naprednjacima, koji se kunu u poštenje po receptu pokojnog Zorana Đinđića, videćemo!


Mladi iz Kraljeva na edukativnim radionicama - Bizlife.rs\nMladi iz Kraljeva na edukativnim radionicama\n14:36 Kraljevo, 26/06/2017\nU Kraljevu je počeo drugi ciklus trodnevnih edukativnih radionica, u okviru kojih će više od 60 nezaposlenih mladih tokom juna steći nove lične i poslovne veštine ključne za lakše zaposlenje. Polaznici imaju priliku da uče o uspešnoj komunikaciji, poslovnoj administraciji, upravljanju projektima, pripremi poslovnih planova, kao i tome kako da lakše dođu do željenog posla. Radionice se održavaju u okviru nacionalnog programa Coca-Cola podrška mladima, koji se realizuje u 10 gradova Srbije.\nProgram je pokrenula kompanija Coca-Cola HBC Srbija u saradnji sa Ministarstvom za rad, zapošljavanje, boračka i socijalna pitanja, Nacionalnom službom za zapošljavanje, NALED-om i opštinama u kojima se sprovodi.\nProgram će tokom 2017. godine u Srbiji proći čak 1.000 mladih, a edukativne radionice vode sertifikovani stručnjaci sa velikim iskustvom, kao i menadžeri kompanije koji će biti u ulozi mentora. Radionice u Kraljevu se održavaju od 20. do 22. juna, kao i od 26. do 28. juna.\n„Ovim dugoročnim programom Coca-Cola HBC želi da omogući mladim ljudima da savladaju važne poslovne veštine, primene novo znanje i sa samopouzdanjem krenu u potragu za poslovima koje žele. Razvoj mladih vidimo kao ulaganje u održivi razvoj naše kompanije kao i budućnosti lokalne privrede koja zavisi od generacija koje dolaze“, istakla je Jovana Tufegdžić, predstavnik kompanije Coca-Cola HBC Srbija.\nRadionice se održavaju tokom maja i juna u Ćupriji, Kraljevu, Šidu, Aleksincu i Smederevskoj Palanci, a tokom septembra i oktobra u Kovinu, Prijepolju, Novom Pazaru, Prokuplju i Leskovcu.


Grad Novi Pazar - Regulacija korita ključ bezbednosti naselja u naposrednoj blizini reka\nRegulacija korita ključ bezbednosti naselja u naposrednoj blizini reka\nAktuelni projekti u vezi sa stanjem reka i korićenjem na području Novog Pazara biće inovirani a neki novi realizovani do 2020. godine, kazao je danas, obilazeći teren u društvu gradskog rukovodstva, direktor Javnog preduzeća „Srbijavode“ Goran Puzović.\n„Projekti se moraju prilagoditi novom zakonu o izgradnji a do leta ćemo završiti projekat za nastavak regulacije toka reke Jošanice, početak regulacije Trnavice u zoni generalnog urbanističkog plana (GUP), i nastavak regulacije reke Raške“, rekao je Puzović na terenu.\nUslediće formiranje radne grupe, sačinjene od ljudi koji vode grad, rukovodilaca javnih preduzeća i predstavnika svih drugih nadležnih službi kako bi projekti bili spremni. Već na jesen otvoriće se nova gradilišta na području Novog Pazara. Sagledavajući stanje na terenu, prema rečima Puzovića, evidentno je da ljudi u pogledu potencijalne opasnosti od izlivanja reka žive bezbednije, čime je ispunjen jedan od primarnih zadataka da se „reke izvedu iz grada“.\nGradonačelnik Nihat Biševac istakao je da je na zadovoljstvo svih građana ali pre svega onih porodica koje žive i svojom nepokretnom imovinom raspolažu u neposrednoj blizini reka u proteklih godinu i po dana uz podršku „Srbijavoda“ urađeno mnogo konkretnih stvari.\n„Nastavkom ukorićenja rečnih korita i privođenjem kraju ovog projekta bezbednost građana više neće biti upitna, a svedoci smo da je tokom minulih godina usled obilnih padavina i izlivanjem reka mnogo domaćinstava i poljoprivrednih gazdinstava pretrpelo znatnu materijalnu štetu“, rekao je prvi čovek Novog Pazara.\n„Očekuje nas rešavanje pravno imovinskih odnosa, procesa u koji će biti uključeni meštani naselja pored reka, a njima je primarno u interesu da se ovo pitanje privede kraju. U tom smislu ne bi trebalo da ima poteškoća, jer imamo zajednički cilj“, kazao je gradonačelnik Biševac.\nSem zaštite od poplava, korićenje treba da ljude približi rekama, i omogući im porodične šetnje, vožnju bicikla i druge aktivnosti uz uređene i osvetljene rečne obale.


Željeznice FBiH najavile tužbu zbog zaustavljanja voza s migrantima\nFoto: Ilustracija | Željeznice FBiH najavile tužbu zbog zaustavljanja voza s migrantima\nAgencije 09.11.2018 12:02\nBIHAĆ - Iz "Željeznica FBiH" saopšteno je da je danas MUP Unsko-sanskog kantona ponovo nezakonito "zarobio" u Bihaću "BH voz" i da je došlo do nasilnog prekida odvijanja redovnog saobraćaja zbog čega je ovo preduzeće najavilo da će podnijeti tužbu za nadoknadu štete od Vlade Unsko-sanskog kantona i podnijeti prijave protiv ministra i komesara MUP-a ovog kantona.\nIz "Željeznica" zahtijevaju hitnu intervenciju nadležnih organa i deblokadu "BH voza" radi uspostavljanja redovnog željezničkog saobraćaja na relaciji Sarajevo-Bihać-Sarajevo.\nIstičući da je, prema navodima policije, u vozu 146 migranata, iz "Željeznica" navode da je onemogućeno i ostalim putnicima da nesmetano putuju na relaciji Bihać-Sarajevo i da o ovom postupanju pripadnika MUP-a Unsko-sanskog kantona, "Željeznice FBiH" nisu zvanično obaviještene.\nU saopštenju se navodi da je nastupila materijalna i nematerijalna šteta i da je bitno narušena osnovna funkcija željeznica, a to je nesmetan i bezbjedan transport robe i putnika.\nIz ovog preduzeća navode da željeznica nema pravo legitimisanja putnika, osim za slučaj kada po osnovu indentifikacionog dokumenta ostvaruje pravo na određenu komercijalnu povlasticu.\nŽeljeznica, takođe, ne može uskratiti pravo prevoza putnicima, osim ako to nije predviđeno posebnim propisima ili odlukama nadležnih administrativnih organa, dodaje se u saopštenju.\nUprkos urgencijama u kojima su tražile pomoć od nadležnih organa i institucija, "Željeznice" navode da do sada nisu dobili odgovor o daljem postupanju u aktuelnoj situaciji u BiH i zato su ponovo izvjestile Ministarstvo bezbjednosti BiH, Ministarstvo unutrašnjih poslova FBiH i Federalnu upravu policije o aktuelnoj problematici.\nVoz sa migrantima, koji je sinoć stigao iz Sarajeva u Bihać, blokiran je na željezničkoj stanici u ovom gradu.\nMUP: Voz nije zaustavljen samo je onemogućen izlazak migranata\nSnežana Galić, portparol Ministarstva unutrašnjih poslova Unsko-sanskog kantona (MUP USK), podsjetila je da je od 23. oktobra na snazi odluka da se onemogući dolazak migranata na područje USK, jer su trenutno smještajni kapaciteti popunjeni.\n"On nije blokiran niti zaustavljen, jedino je onemogućen izlazak migranata. Međunarodna organizacija za migracije je ta koja određuje smještajne kapacitete, naravno u saglasnosti sa Ministarstvom sigurnosti", dodala je ona, prenosi "Anadolija".\nMigranti Izbjeglice Željeznice FBiH


Erdogan prijavljuje Holandiju Evropskom sudu za ljudska prava - Klix.ba\nSvijet Erdogan prijavljuje Holandiju Evropskom sudu za ljudska prava\nErdogan prijavljuje Holandiju Evropskom sudu za ljudska prava\n13.3.2017. u 20:49\nljudska prava Turska Holandija Recep Tayyip Erdogan\nPredsjednik Turske Recep Tayyip Erdogan zaprijetio je danas diplomatskim sankcijama protiv Holandije i rekao da će se obratiti Evropskom sudu za ljudska prava zbog zabrane turskim ministrima da drže govore u toj zemlji.\nErdogan je u obraćanju koje je prenosila televizija optužio Njemačku da "nemilosrdno" podržava terorizam.\nTurski predsjednik nezadovoljan je jer vlasti Njemačke i Holandije pokušavaju da spriječe turske ministre da se obraćaju na skupovima sa turskim iseljenicima uoči referenduma 16. aprila o povećavanju predsjedničkih ovlaštenja.\nErdogan je ranije rekao da se oni koji će glasati "protiv" na referendumu svrstavaju uz teroriste i optužio evropske zemlje, poput Njemačke, za pružanje utočišta teroristima, što evropske države demantuju.\n2h 44min 27\n3h 17min 18\n4h 5min 104


Sve i svašta na spisku zagađivača Novog Pazara : Haber.rs\nSve i svašta na spisku zagađivača Novog Pazara\nObjavljeno prije: 12. Maja 2022.\nGlavni izvori zagađenja u Novom Pazaru su saobraćaj, individualna ložišta i kotlarnice, gradska toplana, otpadne vode i industrija, ocenila je danas biološkinja Violeta Jakovljević.\nOna je u emisiji Zeleni minuti rekla da kvalitet vazduha dodatno ugrožavaju i sve učestaliji požari izazvani paljenjem strništa, kao i veliki broj neuređenih deponija.\n„Prema izveštaju Agencije za zaštitu životne sredine u prošloj godini kvalitet vazduha u Novom Pazaru bio je treće kategorije, zbog prisustva čestica koje su izuzetno opasne po zdravlje ljudi. Veliki problem je intenzivan saobraćaj tokom cele godine i neuređen kanalizacioni sistem, kao i zagađene reke koje su u pojedinim tokovima pete klase, pa se takva voda ne sme koristiti čak ni za polivanje“, istakla je Jakovljević.\nDodala je da je podizanje svesti građana koji su kao „pojedinci odgovorni za stanje životne sredine“ jedan od načina unapređenja ekološke bezbednosti u Novom Pazaru.\n„Građani moraju biti osvešćeni a to se može realizovati kroz kontinuirane edukacije koje bi se sprovodile od predškolskog obrazovanja pa sve do univerziteta. Informacije o svim pitanjima od značaja za očuvanje zaštite životne sredine, moraju da budu transparentne, razumljive i dostupne svakom pojedincu“, rekla je biološkinja.\nOna smatra da je jedan od vodećih faktora u poboljšanju kvaliteta vazduha, unapređenje mobilnosti u gradu, korišćenje javnog prevoza, upotreba bicikla, šetnja, ozelenjavanje i pošumljavanje javnih površina, kao i izgradnja postrojenja za prečišćavanje otpadnih voda.\nThe post Sve i svašta na spisku zagađivača Novog Pazara appeared first on Sandzaklive najnovije vijesti iz Sandžaka.


Vučić: Srbija za kompromis uz nacionalne interese - 27.05.2021, Sputnik Srbija\nVučić: Srbija za kompromis uz nacionalne interese\nPredsednik Aleksandar Vučić danas je u razgovoru sa ambasadorom Francuske Žan-Luj Falkonijem o budućnosti dijaloga Beograda i Prištine istakao da uvek postoji... 27.05.2021, Sputnik Srbija\nDodao je i da će se odazvati pozivu iz Brisela, ali i da je potrebno mnogo snage i energije da se do kompromisa dođe, te da će naša delegacija voditi računa o državnim i nacionalnim interesima Srbije.Vučić je istakao značaj koji saradnja sa Francuskom ima za Srbiju, kako na političkom, tako i na ekonomskom nivou, i da ga raduje pažnja koju predsednik Makron posvećuje odnosima dveju zemalja, saopštila je pres služba predsednika.Vučić i Falkoni razgovarali su i o bilateralnim odnosima, napretku naše zemlje na evropskom putu, kao i o situaciji u regionu.Konstatovano je da radovi na zajedničkim projektima, poput beogradskog metroa, aerodroma „Nikola Tesla“, kojim upravlja francuska kompanija Vinci, i deponije Vinča, u kojoj učestvuje francuska kompanija Suez, prate planiranu dinamiku, ali da je dobrodošla svaka mogućnost da se ubrzaju aktivnosti na njihovoj realizaciji.Predsednik Vučić je izrazio očekivanje da će dobri ekonomski rezultati i uslovi za ulaganje dovesti u Srbiju još investitora iz Francuske, navodi se u saopštenju, prenosi Tanjug.Pročitajte još:\npolitika, vesti, aleksandar vučić, srbija, francuska\n© Sputnik / Lola ĐorđevićAleksandar Vučić i ambasador Francuske u Srbiji Žan-Luj Falkoni.\nPredsednik Aleksandar Vučić danas je u razgovoru sa ambasadorom Francuske Žan-Luj Falkonijem o budućnosti dijaloga Beograda i Prištine istakao da uvek postoji spremnost za nalaženje kompromisnog rešenja.\nDodao je i da će se odazvati pozivu iz Brisela, ali i da je potrebno mnogo snage i energije da se do kompromisa dođe, te da će naša delegacija voditi računa o državnim i nacionalnim interesima Srbije.\nVučić je istakao značaj koji saradnja sa Francuskom ima za Srbiju, kako na političkom, tako i na ekonomskom nivou, i da ga raduje pažnja koju predsednik Makron posvećuje odnosima dveju zemalja, saopštila je pres služba predsednika.\nVučić i Falkoni razgovarali su i o bilateralnim odnosima, napretku naše zemlje na evropskom putu, kao i o situaciji u regionu.\nNa sastanku, kojem su prisustvovali ministri Siniša Mali i Nebojša Stefanović, razgovaralo se o daljem jačanju saradnje, posebno u oblasti infrastrukture, kao i u oblasti odbrane, odnosno vojno-tehničke saradnje.\nKonstatovano je da radovi na zajedničkim projektima, poput beogradskog metroa, aerodroma „Nikola Tesla“, kojim upravlja francuska kompanija Vinci, i deponije Vinča, u kojoj učestvuje francuska kompanija Suez, prate planiranu dinamiku, ali da je dobrodošla svaka mogućnost da se ubrzaju aktivnosti na njihovoj realizaciji.\nPredsednik Vučić je izrazio očekivanje da će dobri ekonomski rezultati i uslovi za ulaganje dovesti u Srbiju još investitora iz Francuske, navodi se u saopštenju, prenosi Tanjug.


Znaci da sa nekim imaš duhovnu vezu - WANNABE MAGAZINE\nZnaci da sa nekim imaš duhovnu vezu\nŽivimo brzo i u gužvi, srećemo mnogo ljudi, povezujemo se sa mnogo novih osoba na društvenim mrežama – okruženi smo svetom, u kome imamo samo nekoliko stvarno bliskih ljudi i prijatelja. Ali ponekad sretnemo nekoga sa kim od prvog trenutka imamo poseban osećaj, ko svojim prisustvom oplemenjuje naš život i čak i ako to nisu dugotrajne i intenzivne veze, znamo da smo sreli dragocenu osobu, koja ostavlja trag. U druženju sa takvom osobom, pojavljuju se znaci i osećaji koji nam nedvosmilseno pokazuju da smo sa njom duhovno povezani, da imamo ono nešto više, što ne znamo tačno da objasnimo, ali dobro razumemo koliko je važno.\nVodimo smislene razgovore pune razumevanja\nDok razgovaramo sa osobom sa kojom smo duhovno povezani, čak i kad je to nova osoba u našem životu, stalno imamo osećaj da se znamo od ranije – blizak nam je način na koji ta osoba razmišlja, rezonuje, reaguje, osećamo bliskost, sličnost i razumevanje. Uvek smo inspirisani da vodimo duboke razgovore, o smislu života, kosmosu, filozofiji, ljubavi i pronalazimo da ta osoba oseća i misli isto što i mi. Posle takve komunikacije osećamo se ispunjeno i dugo posle susreta zadržavamo osećaj svetlosti koja nas obasjava iznutra.\nOsećamo se slobodno\nToj osobi možemo da kažemo stvari koje ponekad govorimo i drugima, ali ih ona odmah razume na pravi način – imamo jasan osećaj da smo slobodni da budemo to što jesmo, da smemo da budemo iskreni i da nećemo ni u jednom segmentu biti pogrešno shvaćeni. Osećamo olakšanje što ne moramo da strahujemo da ćemo izazvati čuđenje ili osudu, osećamo se dobro u svojoj koži sa tom osobom, imamo snažan doživljaj da nismo sami i usamljeni u svojim razmišljanjima i proživljavanjima, da neko na isti način kao mi doživljava ovaj svet i da nas potpuno razume.


„Mora odmah!“ Hojt Ji se oglasio o podeli Kosova i odnosu Srbije sa EU i Rusijom - Sputnjik Srbija\n01:34 05 Decembar 2020\n09:12 25.04.2019 (osveženo 09:28 25.04.2019) Preuzmite kraći link\nBivši zamenik pomoćnika državnog sekretara SAD za Evropu i Evroaziju Brajan Hojt Ji rekao je da sastanak u Berlinu, 29. aprila neće biti „sad ili nikad“.\nHojt Ji je rekao da sastanak predsednika Srbije Aleksandra Vučića i predsednika privremenih kosovskih institucija Hašima Tačija u Berlinu s nemačkom kancelarkom Angelom Merkel i francuskim predsednikom Emanuelom Makronom nije presudan za dijalog Beograda i Prištine, ali jeste prilika za razgovor.\n„Dajem zasluge Nemačkoj i ostalim zemljama koje i dalje organizuju ovakve sastanke na kojima se diskutuje o narednim koracima. Nadam se da će se iskreno i detaljno diskutovati o narednim koracima Srbije i Kosova i da će se dogoditi neki napredak, nešto novo… Mislim da priča o podeli teritorija po etničkoj liniji nije dobra — pragmatično, politički, diplomatski — to nije nešto o čemu treba razgovarati“, rekao je Ji, prenosi „Glas Amerike“.\nOn je na skupu „Rešavanje nerešivog na Zapadnom Balkanu“ u Vašingtonu rekao da Srbija mora jasno da odluči da li ide prema EU ili Rusiji, jer nije moguće želeti članstvo u dve različite organizacije u isto vreme.\nKako je ocenio, to nema smisla jer se obema organizacijama šalju zbunjujući signali i istovremeno usporava sopstveni put.\n„Dakle, nije reč o tome da nemate legalnu mogućnost, već nije efikasno. Nema ničeg lošeg u odnosima Srbije s Rusijom, nema razloga da se to prekida, ali ako Srbija želi da postane članica EU, mora jasno to da kaže da se ne bi stvarale tenzije — jer spoljna politika u tom slučaju mora da bude usaglašena sa EU, a ne sa nekom drugom zemljom, alternativnim strateškim partnerom“, ocenio je Ji.\nGovoreći o proširenju EU do 2025. godine, Ji je rekao da to nije realno i da je štetno što se Zapadni Balkan pretvara da sprovodi reforme, a EU da su iste sprovedene.\n„Nema potrebe da se odustaje od evrointegracija, ali važno je biti iskren o tome kakvi su izgledi na tom putu. Zato što pretvaranje da je to izvesno i da neke zemlje mogu da postanu članice 2025. godine, ne samo da odmaže onima koji treba da sprovedu reforme, nego i ohrabruje kleptokrate, korumpirane zvaničnike da kažu ljudima da će se članstvo desiti za dve, tri, pet godina i daje im više kiseonika nego što zaslužuju“, rekao je Ji.\n„Takođe, moramo znati da ako ne reagujemo odmah — stvari će postati mnogo gore“, zaključio je Ji.\nPodsetimo, Hojt Ji je već izazvao dosta bure u srpskoj javnosti svojim stavovima o dve stolice na kojima Srbija sedi.


Objavljen Javni poziv za regulaciju korita rijeke Tinje u Srebreniku | Radio Srebrenik\nObjavljen Javni poziv za regulaciju korita rijeke Tinje u Srebreniku\nEvropska Komisija napokon je raspisala Javni poziv/tender za realizaciju projekta “Regulacija korita rijeke Tinje izvođenjem prokopa od Koprića mosta do ušća Faćkinog potoka”. Kako ističe općinski načelnik Nihad Omerović, ovaj projekat predviđa izgradnju potpuno novog korita rijeke Tinje od Koprića mosta nizvodno do ušća Faćkinog potoka.\nOvo je jedan od značajnijih projekata čijom realizacijom će se omogućiti bolji protok vode kroz korito Tinje, te će se povećati stepen zaštite od poplava i umanjiti mogućnost plavljenja velikog broja stambenih i poslovnih objekata, kao i ostalih infrastrukturnih objekata te zemljište nizvodno od Koprića mosta.\nNavedeni radovi će se finansirati od strane Regionalnog programa za Bosnu i Hercegovinu IPA 2014 Specijalne mjere, a Općina Srebrenik je izdvojila značajna budžetska sredstva u iznosu od oko 800.000 KM za rješavanje imovinsko pravnih odnosa na prostoru budućeg korita rijeke Tinje.\nPrethodni članakTim GSS-a Srebrenik uključio se u potragu za utopljenikom u jezeru Bistarac kod Lukavca\nNaredni članakSvečano obilježen Dan ustanka BiH


Tip dana: Inter – Parma: “Neroazuri” bez trijumfa na “Meaci” protiv Parme još od 2013. godine! – Kladjenje.rs\nHomeTip DanaTip dana: Inter – Parma: “Neroazuri” bez trijumfa na “Meaci” protiv Parme još od 2013. godine!\n31 Oktobra, 2020 Vlajko Tip Dana 0\nU subotu su na programu tri susreta u okviru šestog kola italijanske Serije A, a za vas smo ovog puta pripremili duel između Intera i Parme.\nInter: Može li Inter konačno do trijumfa nad Parmom?\nInter je bio baš aktivan na transfer pijaci i u klub je dovedeno nekoliko isksusnih fudbalera, a tu pre svih mislimo na Kolarova i Vidala, ali i mladi Hakimi koji je iza sebe imao odličnu sezonu u Dortmundu. Ipak, kada se sve sabere i oduzme, utisak je da smo malo više očekivali od “neroazura” kada je u pitanju start ovog šampionata.\nNaime, izabranici Antonija Kontea se trenutno nalaze na četvrtom mestu na tabeli italijanske Serije A, i do sada su na pet odigranih mečeva ostvarili tri trijumfa, jedan remi i jedan poraz.\nU prošlom kolu su “neroazuri” konačno uspeli da na jednom susretu ne prime gol i uz dosta muke slave na gostovanju kod Đenove kada je bilo 0:2.\nIpak, sredinom nedelje je Inter ponovo remizirao u Ligi šampiona i to u duelu kod Šahtjora, kada nije bilo golova, iako treba reći da je milanski gigant propustio nekoliko kolosalnih prilika za postizanje gola.\nPre toga je vicešampion Italije samo remizirao na svom terenu protiv Menhengladbaha, a taj duel je završen rezultatom 2:2, pa je sigurno da će “neroazurima” biti potrebno dosta sreće kako bi došli do plasmana u nokaut fazu Lige šampiona, pogotovu što ih tek očekuju dueli sa Realom, koji je bez sumnje najveći favorit u ovoj grupi, iako ni Madriđani ne blistaju na početku najkvalitetnijeg evropskog klupskog takmičenja.\nInače, Antonio Konte za ovaj meč najverovatnije neće moći da računa na Lukakua zbog povrede, što će svakako biti veliki hendikep za “neroazure”, a ne treba zaboraviti da u timu neće biti ni duže odsutnog Aleksisa Sančeza koji je nedavno doživeo povredu mišića.\nParma: Primarni cilj je opstanak!\nParma je većim delom prošlog šampionata pružala zaiste dobre partije, a posebno zanimljivo je da se ova ekipa u jednom trenutku nalazila na mestu koje donosi plasman u Ligu Evrope, ali su upravo od tog momenta počeli da pružaju katastrofalne partije, kao da je utisak da su se bivše “mlekadžije” zasitile sa činjenicom da su već tada obezbeili opstanak u društvu najboljih, što će bez ikakve sumnje biti primarni cilj i ovog puta.\nIpak, utisak je da izabranici trenera Liveranija pružaju daleko slabije partije nego što je to bio slučaj prošle sezone, pošto se posle pet odigranih kola nalaze na šesnaestom mestu na tabeli i do sada su osvojili samo četiri boda, što je zaista premalo.\nU prvom kolu su “krstaši” doživeli poraz na svom terenu od Napolija, što je donekle i bilo očekivano, ali su već u drugom doživeli debakl na gostovanju kod Bolonje, kada je bilo 4:1.\nIpak, u trećem kolu su izabranici Fabija Liveranija odigrali jedan poprilično dobar meč i slavili na svom terenu protiv nimalo naivne Verone, kada je bilo minimalnih 1:0.\nNakon toga je Parma gostovala kod Udinezea koji je takođe do sada malo pokazao u ovom šampionatu, ali su i tu doživeli poraz, i to rezultatom 3:2, u jednom poprilično interesantnom susretu. Najzad, “krstaši” su u prošlom kolu jedva došli do boda na svom terenu protiv novajlije Specije, a taj duel je završen rezultatom 2:2.\nI pored toga, Parma u jednom izuzetno lepom raspoloženju putuje na ovo gostovanje gde odavno ne znaju za poraz, iako je utisak da su ovog puta nikad veći autsajderi.\nZaista neverovatno zvuči podatak da Inter nije savladao Parmu na svom terenu još od 2013. godine, pa je sigurno da će izabranici Antonija Kontea učiniti sve što je u njihovoj moći da dođu do veoma važnog trijumfa, kojim bi se ponovo uključili u borbu za “Skudeto”, pa vam predlažemo da odigrate 1 koji kladionica Meridianbet plaća sa kvotom 1.38. Poznato je koliko dobro gosti igraju na “Đuzepe Meaci” pa vam zato predlažemo da probate sa igrom GG koju kladionica Meridianbet plaća sa kvotom 1.74. Iz istog razloga, savetujemo vam da probate i sa igrom 4+ koju kladionica Meridianbet plaća sa kvotom 2.13.


Letnja kampanja - dajte krv!\nU okviru letnje kampanje dobrovoljnog davanja krvi, u Kragujevcu će biti organizovane dve akcije. U ponedeljak 4. jula u saradnji sa Institutom za transfuziju krvi Srbije, svi ljudi dobre volje moći će daju krv u transfuziomobilu koji će se nalaziti Pešačkoj zoni kod Krsta od 10 do 17 časova. Drugu akciju Crveni krst Kragujevca organizuje 23. jula u saradnji sa Službom za transfuziju krvi Kliničkog centra Kragujevac u holu Delta parka od 10 do 16 časova.\nOrganizatori Crveni krst Kragujevac, Institut za transfuziju krvi Srbije i grad Kragujevac uputili su poziv svim ljudima dobre volje da se priključe.\nGrad Kragujevac je prošle godine, podsetila je tom prilikom Gordana Damnjanović član Gradskog veća za zadravstvenu i socijalnu zaštitu, organizovao čak 94 akcije i dobio prizanje za jednu od tri najhumanije sredine. To je prvi put da je u istoriji dobrovoljnog davanja krvi grad Kragujevac dobio takvo priznanje. Damnjanović se zahvalila svim udruženjima i doborovoljnim davaocima krvi koji se uvek odazivaju pozivu organizatora. Prošle godine lokalna saouprava je za akcije i promocije dobrovoljnog davalaštva krvi izdvojila 2,5 miliona dinara, dok je za ovogodišnju letnju kampanju obezbeđeno 80.000 dinara.\nZahvaljujući se svima koji se odazivaju takvim akcijama, Igor Bubanja iz Instituta za transfuziju krvi Srbije je podsetio da su prethodnih godina u Kragujevcu organizovane najbrojnije i najuspešnije akcije u Srbiji. Prošle godine od 57 gradova i opština, najveći odziv zabeležen je u Kragujevcu gde se prijavilo 160 ljudi. Primetno je i uvećanje onih koji prvi put daju krv i taj procenat u Kragujevcu premašio je 30 posto. To je značajan rastući trend ako se ima u vidu da se u Beogradu kreće između 10 i 20 posto. Ovo je 12. letnja kampanja, koja ne samo da promoviše dobrovoljno davalaštvo, već ima za cilj da se obezbede dovoljne rezerve krvi.\nLetnji period je uvek kritičan i deficitaran za rad službi i zavoda za transfuziju, ali zahvaljujući Institutu za transfuziju krvi Srbije više od decenije oragnizujemo velike i kvalitetne letnje akcije, kazala je Marica Patrnogić portparol Crvenog krsta Kragujevac. U dve velike akcije uvek obezbedimo dovoljno jedinica krvi. Ono što nas raduje je ne samo dobar odziv nego i sve veći broj onih koji prvi put daju krv. Ove godine akciji se priključio i Sportski centar Park koji je za sve davaoce obezbedio po tri ulaznice za otvoreni bazen.\nU organizaciji akcija Crveni krst značajnu pomoć ima i od udruženja. Jednu od prvih letnjih akcija danas je organizovalo Udruženje boraca Šumadija. Kako je rekao Dragan Pavlović ovo je velika peta akcija po redu, organizovana u hali Jezero, a odazvalo se 20 udruženja iz 20 gradova Srbije.


Plandište uručilo humanitarnu pomoć Domu za decu i omladinu u Beloj Crkvi - eVršac\nTokom Velikog posta posvećenom Vaskrsenju našeg Gospoda Isusa Hrista, Srpska pravoslavna crkvena opština Margita, Mesna zajednica Margita, Udruženje žena Petkana iz Margite i članovi OO SNS Plandište aktivno su radili na prikupljanju humanitarne pomoći Domu za decu i omladinu Vera Radivojević u Beloj Crkvi.\nVeliku zahvalnost za relizaciju ove akcije dugujemo prededniku opštine Jovanu Repcu koji se svojim angažovanjem priključio našoj humanitarnoj aktivnosti, direktorki Centra za socijalni rad Đurđevki Tafra koja nam je pružila svu logističku podršku, Svetlani Tadić koja je u saradnji sa Bankom hrane obezbedila pomoć u vidu prehrambenih proizvoda i sokova. Veliko srce pokazali su svi oni kojima smo se obratili za pomoć, zahvalni smo svim ljudima koji su na bilo koji način učestvovali kako bi se ova humanitarna akcija ovako uspešno realizovala. Nadamo se da je bar na kratko ovaj naš mali gest pažnje ovoj deci doneo sreću i radost, kaže predstavnica udruženja Petkana Marina Džambić.\nPredsednik Opštinskog odbora Srpske napredne stranke Jovan Repac, kaže da su, zahvaljujući dobroj volji i angažovanju aktivista stranke, uspeli da prikupimo neke od osnovnih životnih namirnica, sredstava za higijenu i garderobu, i na taj način pronađu način da pomognu i podrže širu akciju.\nAkcija je organizovana na inicijativu udruženja Petkana i Srpske pravoslavne crkvene opštine Margita. Drago nam je što smo našim malim gestom pažnje podržali ovako lepu humanitarnu akciju. U ovom periodu Vaskršnjeg posta trebamo biti zahvalni, milosrdni i darežljiivi i pomagati onima kojima je ta pomoć neophodna, rekao je predsednik OO SNS Plandište Jovan Repac.


Milivojević: Tramp pokušava da otkloni sve što bi moglo da optereti dijalog /video/ - 29.06.2020, Sputnik Srbija\nSaopštenje Stejt dipartmenta koje podržava tužilaštvo i u kojem se jasno navodi da treba ići prema pravdi i nakon 20 godina, upućuje na politički zaključak da... 29.06.2020, Sputnik Srbija\nanalize i mišljenja, od četvrtka do četvrtka, radio, video, multimedija, donald tramp\n13:59 29.06.2020 (Osveženo: 15:22 29.06.2020)\n© Sputnik / Stringer / Uđi u foto-galerijuDonald Tramp ispred Bele kuće\nDa raznorazne teorije nisu zaobišle otkazivanje sastanka u Vašingonu govori i činjenica da pojavila informacija da je ovo udar na administraciju Donalda Trampa i na Ameriku u sukobu sa Evropskom Unijom o tome ko će suštinski da vodi dijalog. Međutim, naš sagovornik kaže da postoje još neke činjenice koje ipak upućuju na zaključak da ne treba baš tvrdo stajati na toj poziciji, a prva je da je specijalni izaslanik SAD za razgovor Beograda i Prištine Ričard Grenel Grenel lako reagovao na vest da Hašim Tači neće doći. „Drugo, tužilac je Amerikanac i teško mi je da pretpostavim da će on ipak da ide protiv svoje države i njenih interesa.” rekao je Milivojević.\nTrampova administracija, prema mišljenju našeg sagovornika, od prvog trenutka ide u pokušaj revizije politike prethodne tri administracije koje su stajale iza projekta nezavisnosti Kosova i iza OVK ali je teško pretpostaviti da se Amerika može tek tako isključiti. „Bez Vašingtona je nemoguće rešavati ovo pitanje , jer je Kosovo i Metohija definisano kao nešto od čega zavisi stabilnost i bezbednost Evrope. Ipak, kako god da se pregovarači dogovore opet će sve morati da bude i pred SB UN. Razumem i to što je Hoti morao da ostane u Prištini, jer ovo otvara problem unutrašnjih odnosa, ne samo na nivou elita nego uopšte pitanje stabilnosti,” izjavio je Zoran Milivojević.\nOn dodaje da ako je tačno da se ovim raščišćava politička elita i hipoteka OVK onda možda može čak i da se računa na ekipu nekih političara koji su manje opterećeni prošlošću u kojoj su Avdulah Hoti, Aljbin Kurti i Viora Osmani. „Čak i ako dođe do promene u SAD posle izbora, ukoliko pobedi Džozef Bajden, Bela kuća neće prepusti nekom drugom da vodi jednu tako važnu stvar koja u krajnjem slučaju zavisi od Amerike. Metodologija koju je započela američka administracija davala je neki rezultat i bila je prihvatljiva odmah u startu, a to je ekonomija. Ona je nešto što svima odgovara i što svima čini dobro, a pravi relaksirajuću atmosferu i stvara uslove za politički dijalog,” smatra naš sagovornik. Amerikanci su, kaže Milivojević, mislili da idu korak da dalje i da preispitaju ono što je urađeno i da prave ambijent koji bi bio dobar i za ceo region kao što je mali Šengen.\nOtkazivanje sastanka u Vašingtonu za našeg sagovornika je apsolutni presedan, događaj koji će sigurno ući u korpus ozbiljnih političkih pitanja.\n„Usledilo je u trenutku kad se pripremao specifičan itinerer vezan za nastavak dijaloga Beograd Priština na nivou Evropske unije i Sjedinjenih Država. Ipak, treba sačekati pretresno veće, jer ono treba da donese definitivnu odluku da li prihvata optužnicu. Tek kada je prihvati kreće proces pred sudom. Ovo istrčavanje suda vidim kao neku vrstu pritiska na pretresno veće da se izjasni imajući u vidu samo saopštenje ali i njegovo obrazloženje,” rekao je Milivojević. On dodaje da se Tužilaštvo, s obzirom na sve okolnosti, suočava sa velikim problemima da optužnica uopšte dođe na dnevni red zbog pritisaka koji optuženi vrše i koji već u ovoj fazi pokušavaju da dovedu u pitanje njenu osnovanost. Ukoliko bi optužnica bila prihvaćena, kaže naš sagovornik, ona bi ogolila ne samo karakter OVK, već i ceo projekat nezavisnog Kosova i njegovih funkcionera.\nTrampova poslednja šansa za Grenela: Još jedan pokušaj za dijalog Beograda i Prištine ili sledi smena\nČekajući Vidovdan: Nekad je Srbija bila suočena sa holbrukovanjem, a danas sa – grenelovanjem


Bazični trening za povećanje vidljivosti OCD\nU organizaciji TACSO Gradjanskih inicijativa - Resursni centar za organizacije civilnog društva (OCD) u Srbiji, održan je 22. i 23. septembra u Beogradu bazični trening za povećanje vidljivosti organizacija civilnog društva. Trening su vodile PR menadžerke Marija Vujković i Vladica Jovanović, koje su nam predstavile značaj uspostavljanja dobrog imidža i reputacije organizacija civilnog društva, kao i kako targetirati javnost, koji su alati i kanali komunikacije, zašto su društvene mreže važne i kako se distribuira sadržaj na njima.\nPrva Srpska Televizija 150 minuta u gostima u udruženju žena Etno forum\nU petak, 09. septembra, imale smo čast i zadovoljstvo da ugostimo ekipu Prve Srpske Televizije i da im uz miris i ukus domaćeg ajvara, u toploj porodičnoj atmosferi u kući domaćice Lalice Antić, ispričamo kakav je postupak njegove izrade, od kakvih paprika ga je najbolje napraviti i da li je ljubav najvažniji sastojak koji mu daje tako lep ukus koji nas podseća na detinjstvo, rodni dom i najlepše jesenje večeri koje smo provodili sa ukućanima, komšijama i prijateljima.\nRadionica o transparentnom finansiranju organizacija civilnog društva iz budžeta lokalnih samouprava\nNa radionici koju je organizovao TACSO projekat, ključno pitanje bilo je kako stvoriti bolju saradnju između organizacija civilnog društva i lokalne samouprave u cilju transparentnog finansiranja iz budžeta lokalnih samouprava?\nJavno zagovaranje za globalni razvoj\nTrening "Javno zagovaranje za globalni razvoj" u organizaciji Udruzenja "Narodni parlament" iz Leskovca i Gradjanskih inicijativa iz Beograda, održan je 15. i 16. septembra u Leskovcu. Na treningu su se okupili desetak predstavnica i predstavnika OCD iz Srbije, zainteresovanih za aktivnije angažovanje na polju medjunarodne razvojne saradnje i globalnog razvoja. Učesnici su imali priliku da se informišu o metodama javnog zagovaranja u vezi sa predstojećim donošenjem nacionalnih politika u oblasti medjunarodne razvojne saradnje, kao i o DEAR pristupu - obrazovanju za razvoj i podizanje svesti javnosti o globalnim razvojnim temama. Trening je vodio Marjan Huč iz SLOGA platforme slovenačkih nevladinih organizacija za razvojnu saradnju i humanitarnu pomoć.\nFormirana Mreža za praćenje izrade i usvajanja Rezolucije 1325 - Žene, mir, bezbednost\nNa inicijativu Beogradskog centra za bezbednosnu politiku, formirana je Mreža za praćenja izrade i usvajanja Rezolucije Saveta Bezbednosti Ujedinjenih Nacija, Rezolucija 1325 - Zene, mir, bezbednost. Konstitutivni sastanak Mreže je održan 20. jula u prostorijama Beogradskog centra za bezbednosnu politiku u Beogradu, a jedna od članica osnivača Mreže je i udruženje žena "Etno forum" iz Svrljiga, zajedno sa još dvadesetak organizacija civilnog društva iz cele Srbije.\nTribina pod nazivom "Prevencija nasilja nad ženama"\nDanas je u sali Opštine Svrljig održana tribina pod nazivom "Prevencija nasilja nad ženama", u organizaciji PU Niš, PS Svrljig, Opština Svrljig, Dom Zdravlja Svrljig, Centar za socijalni rad Svrljig i udruženje žena "Etno forum" Svrljig.


source.ba | Rukometna reprezentacija BiH danas se vraća u Sarajevo nakon nastupa na EP-u\nRukometna reprezentacija Bosne i Hercegovine danas se vraća u Sarajevo nakon nastupa na 14. evropskom prvenstvu, koje se održava u Norveškoj, Austriji i Švedskoj.\nIako su u debitantskom nastupu na EP-u zabilježili sva tri poraza u prvoj fazi takmičenja od selekcija Norveške (32:26), Portugala (27:24) i Francuske (31:23) rukometaši BiH nisu razočarali, posebno u susretu protiv Portugalaca, kojima su bili ravnoravan protivnik.\nPored velikih problema i neizvjesnosti, koji su pratili bh. tim zbog situacije u kojoj se nalazi Rukometni savez BiH, izabranici selektora Bilala Šumana imali su i izuzetno težak žrijeb u D-grupi u kojoj su igrale tri vrhunske ekipe.\nDolazak reprezentacije BiH na Sarajevski aerodrom najavljen je danas u 14.30 sati, gdje će biti održana i pres-konferencija Rukometnog saveza BiH.


Pakistan spreman da odgovori na sve „avanture“ iz Indije - Sputnjik Srbija\n09:55 26.02.2019 (osveženo 10:45 26.02.2019) Preuzmite kraći link\n„Naš narod ne treba da brine zbog akcija Indije, jer su naše oružane snage potpuno spremne da odgovore na svaku vojnu avanturu. Pakistan zna kako da se zaštiti“, istakao je Kureši, prenosi televizija „Geo“.\nPrema njegovim rečima, Pakistan je odgovorna zemlja i stoga mora da deluje odgovorno, mudro i strpljivo.\n„Mi smo miroljubiv narod i uspeli smo da postignemo napredak u borbi protiv terorizma“, naveo je šef pakistanske diplomatije.\nRanije je agencija ANI, pozivajući se na izvore u Ministarstvu odbrane Indije, javila da je oko 3 sata i 30 minuta po lokalnom vremenu 12 višenamenskih lovaca „Miraž 2000“ Ratnog vazduhoplovstva Indije napalo kamp za obuku grupe Džaiš el Muhamed i potpuno ga uništilo. Agencija je navela da su avioni bacili nekoliko bombi, od kojih je svaka bila teška jednu tonu, ali nije precizirano da li su one pale na pakistanski ili indijski deo Kašmira.


METALAC SAVLADAO LITVANCE\nnedelja, 28 septembar 2008 05:25\nNa gostovanju u ruskom gradu Surgutu, danas je KK Metalac, u prijateljskoj utakmici savladao litvanskog prvoligaša ekipu Atletas, rezultatom 81:76.\nPORAZ CRVENE ZVEZDE OD METALCA\nčetvrtak, 25 septembar 2008 09:37\nKošarkaši Crvene zvezde izgubili su u sredu u pripremnoj utakmici od ekipe Metalca rezultatom 68:77 (16:25, 16:25, 17:16 i 19:11).\nPosle dva poraza na turniru u Francuskoj, "crveno-beli" su pretrpeli još jedan neuspeh, ovog puta od ekipe iz Valjeva u hali 'Pionir'. Metalac je na poluvremenu imao čak 18 poena prednosti, što domaći u nastavku meča nisu uspeli da nadoknade. Goste su predvodili Teodosić i Mićević, sa po 14 poena, dok je najefikasniji u Crvenoj zvezdi bio Marinović, sa 16 poena.\nponedeljak, 22 septembar 2008 19:20\nKošarkaši novog prvoligaša Metalca savladali su u prijateljskoj utakmici u Valjevu Slobodu Ditu iz Tuzle sa 97:59 (26:17, 24:16, 22:12, 25:14).\nNajbolji i najfikasniji igrač prijateljske utakmice bio je mladi centar domaćih Stefan Birčević sa 30 poena. Dvocifren učinak kod Metalca imali su još Radomir Marojević i Jovan Teodosić sa po 11, kao i Vuksan Gagović sa 10 poena. Kod Slobode Dite najefikasniji su bili Alibašić sa 18 i Peršić sa 14 poena.\nponedeljak, 22 septembar 2008 19:00\nBolji rezultat Tešnjarci nisu mogli ni očekivati s obzirom da su u Milorce zbog kadrovskih problema otputovali sa samo 11 igrača. Domaćin je poveo u 40 minutu lepim pogotkom posle sjajnog centarsuta sa leve strane.\nANĐELKA PETROVIĆ NA OLIMPIJADI U LONDONU\nčetvrtak, 18 septembar 2008 19:07\nIza plivača valjevskog „Valisa“ je odlična takmičarska sezona sa gomilom osvojenih medalja, a kruna je nastup perjanice valjevskog plivačkog sporta Andjelke Petrović na svetskom i evropskom juniorskom prvenstvu.\nMladoj Valjevki je na svetskom šamionatu u Meksiku falilo par stotinki da izbori polufinale, ali je zato na kontinentalnom prvenstvu u Beogradu isplivala takve dve trke. Zbog toga, kako kaže njen trener Vladimir Bošković, Plivački savez Srbije i Olimpijski komitet naše zemlje su Andjelku uvrstili u program priprema naših plivača za Olimpijadu za četiri godine u Londonu:\nHIMNA KK METALCA\nsreda, 17 septembar 2008 18:51\nNa košarkaškom turniru koji je održan proteklog vikenda posetioci Hale sportova premijerno su mogli da čuju himnu KK Metalac. Tekst himne je napisao Željko Joksimović, dok je pesmu otpevao Dado Topić.\nMETALAC SAVLADAO MEDIAS\nutorak, 16 septembar 2008 15:13\nKošarkaši Metalca savladali su večeras u prijateljskoj utakmici ekipu Medias iz Rumunije. Bila je to još jedna u nizu provera izabranika Vlade Đurovića pred početak novog šampionata u kom će Metalac po treći put zaigrati u Prvoj ligi. Domaći tim slavio je sa 80:66. Bilo je evidentno da su Valjevci iscrpljeni od žestokih okršaja u mečevima proteklog vikenda na turniru kojim je obeleženo 60 godina Metalca. Utakmicu je obeležio veliki broj izgubljenih lopti na obe strane. Trenera domaće ekipe treba da brine igra centarske linije u nekoliko poslednjih provera.\nBolji od ostalih u domaćoj ekipi bili su Mićević sa 19 i Birčević sa 14 poena. Igra Metalca obilovala je greškama iako protivnik ni po jednom parametru nije ekvivalentan novom prvoligašu. Do starata prvenstav preostalo je još dvadesetak dana, čini se dovoljno da se kockice slože.\nponedeljak, 15 septembar 2008 19:43\nGradski derbi starih rivala odigran po hladnom i kišovitom vremenu završen je bez pobednika mada za celim plenom više mogu žaliti tešnjarci. Domaćin pritisnut imperativom pobede nije dobro otvorio utakmicu čak Tešnjar je gotovo celo prvo poluvreme igrao čvršće i povezanije i iz takve igre stigao do vodećeg pogotka u 19.minutu. Odličnu dijagonalu Vasiljevića Birčanin je sjajno primio na ivici šesnaesterca i manirom rasnog strelca loptu plasirao pored nemoćnog golmana domaćih.\nPARTIZAN PREPUSTIO TROFEJ PANATINAIKOSU\nnedelja, 14 septembar 2008 17:15\nValjevo -Košarkaši Partizana u finalu turnira u Valjevu 21008, spekatakularne košarkaške manifestacije održane u gradu na Kolubari a povodom šest decenije igranja košarke i rada KK Metalac izgubili su od Panatinaikosa 61:64 (20:31, 18:9, 10:12, 13:12. Crno beli su u Valjevu nastupili bez trojice reprezentatiavaca Srbije : Veličkovića, Tepića, Tripkovića i crnogorskog reprezentaativca Vraneša, dok u redovima Atinjana iz istih razloga nije bilo dojučerašnjih uzdanica crno belih Pekovića i Kecmana.Mogao je Partizan stići i do pobede, ali je najefikasniji igrač finala Petar Božić promašio dve trojke u 40. munutu, poslednju uz zvuk sirene na samom kraju meča.\nStrana 209 od 229


Kolumne & novosti: Zaposlenima u MUP-u slobodan dan ako dovedu pet ljudi na Vučićev skup\nZaposlenima u MUP-u slobodan dan ako dovedu pet ljudi na Vučićev skup\nDemokratska stranka saopštila je da ima dokaze da se zaposlenima u Ministarstvu unutrašnjih poslova (MUP) obećava slobodan dan ako dovedu još pet ljudi na otvaranje fabrike Leoni u Kraljevu, kome će prisustvovati predsednik Srbije Aleksandar Vučić.\nU saopštenju DS je navela da je došla u posed konverzacije u kome osoba zaposlena kao tehničko lice u MUP poziva poznanike da dođu na današnje otvaranje fabrike Leoni, kako bi dobila slobodan dan.\nOsobi, čije ime je poznato DS, dat je zadatak da dostavi Srpskoj naprednoj stranci spisak od bar pet imena sa brojevima njihovih telefona, a koji će doći na skup, navodi se u sapštenju i dodaje da je DS spremna da te dokaze, na zahtev MUP, dostavi nadležnim organima.\nPotpredsednik DS Miodrag Gavrilović rekao je da takav pritisak nije ništa drugo nego jedna vrsta nasilja, koje u Srbiji institucionalizovano – bilo da je reč o psihičkom, fizičkom, direktnom ili indirektnom, kao i potvrda da u Srbiji trenutno nema uslova za fer izbore.\nGavrilović je pozvao sve građane da se odupru ovakvim pritiscima, a ukoliko ih i nakon toga režim bude maltretirao – DS će im pružiti pravnu i svaku drugu vrstu pomoći.


Hotelu Sheraton pregršt naglada na Sajmu turizma u N.Sadu\nTanjug 10. oktobra 2019. 12:46\nNOVI SAD – Hotel Sheraton Novi Sad, koji posluje u okviru MK Grupe, dobitnik je ovogodišnje nagrade “Srebrni šampionski pehar Novosadskog sajma”, koja se dodeljuje u okviru 52. Međunarodnog Sajma Turizma u Novom Sadu. Pored ove značajne nagrade, hotel Sheraton Novi Sad je dobio i deset zlatnih medalja iz različitih kategorija, od vizuelnog izgleda objekta, preko izuzetnog kvaliteta usluga Spa centra i kongresnog prostora, do vrhunskog kvaliteta usluge u restoranu “Peppermint”, saopšteno je iz MK Grupe.\nNa svečanosti “Veče šampiona”, u Master Centru Novosadskog sajma, nagradu je primio direktor hotela Novak Bojanić.\n“Veoma smo ponosni što smo dobili ovo prestižno priznanje u našem gradu, koje predstavlja veliku satisfakciju za veliku trud koji smo uložili da bi podigli kapacitete našeg hotela i učinili ga prepoznatljivim na turističkoj mapi Novog Sada i čitavog regiona”, naveo je Bojanić.\nHotel Sheraton Novi Sad dobio je u maju 2019. godine i „Kapiju uspeha“, priznanje Privredne komore Vojvodine za kvalitet ugostiteljskih i turističkih usluga.\nHotel Sheraton u Novom Sadu investicija je MK Grupe vredna 12 miliona evra i deo je strategije širenja hotelskog biznisa ove kompanije na najatraktivnijim lokacijama u regionu, navodi se u saopštenju.


PC #49 - Oktobar 1999\nInternet u paketima\nOpsežne diskusije o novom tarifnom planu u Sezamovim konferencijama omogućile su da se ponuda bolje profiliše prema potrebama korisnika. Neke od kvota su povećane, a uvedena su i dva nova paketa Internet usluga: Value i Optima.\nOd sredine avgusta, kada u objavljene detaljne informacije o novom tarifnom planu (NTP u žargonu Sezamovaca) o kojima je bilo reči u prošlom broju časopisa "PC", u konferenciju Sezam pristiglo je preko 8000 poruka - korisnici su napisali skoro 5 MB teksta diskutujući o prednostima i nedostacima novog sistema i predlažući kako se opcije NTP-a mogu prilagoditi njihovim potrebama. Rezultat ove opsežne rasprave su unapređenja NTP-a koja su uvedena u trenutku njegove promocije.\nPretplata * Dnevno @home vreme (min) Mesečno @world vreme (sati) Prostor za ličnu Web prezentaciju (MB) Mesečna cena **\nSezamBasic 60 minuta 2 MB 49 dinara\nSezamExtreme 180 minuta 3 MB 99 dinara\nSezamValue 60 minuta 10 3 MB 139 dinara\nSezamOptima 60 minuta 20 4 MB 239 dinara\nSezamInternet 60 minuta 60 5 MB 359 dinara\n* cene se odnose na fizička lica i uključuju porez na promet.\n** popust 10% kod uplate za 3 i više meseci unapred\nSezamuPro se od 19. septembra može pristupati u dva režima rada. Ako se pri prijavljivanju iza korisničkog imena navede @world (ili se ne navede nikakav sufiks), tokom te sesije je moguć pun pristup svim sadržajima na Internetu. Ako se iza korisničkog imena navede @home, tokom sesije će biti moguće korišćenje elektronske pošte, pristup svim sadržajima na Sezamu, prezentacijama na Sezamovom Web serveru kao i većem delu sajtova na serverima domaćih Internet provajdera.\nOsnova NTP-a je bazna pretplata, koja za samo 49 dinara mesečno donosi jedan sat @home vremena dnevno, što je sasvim dovoljno za uobičajeno korišćenje elektronske pošte, Sezamovih konferencija, preuzimanje datoteka iz direktorijuma i chat). Bazna pretplata podrazumeva i tri e-mail adrese, dakle mogućnost da čitava porodica koristi elektronsku poštu ili da se poslovna korespondencija odvoji od privatne.\nPretplatnici će, da bi surfovali Internetom, dokupiti željeni broj sati pristupa, koji se mogu trošiti bez dnevnih ograničenja, bilo kada tokom trajanja osnovne pretplate. Ako bazna pretplata istekne, neutrošeni sati se "konzerviraju" i na raspolaganju su korisniku čim produži pretplatu.\nBroj kupljenih Internet sati * Cena Internet sata (dinara)\n1-9 sati 12\n50 i više 9\nPredviđena je i mogućnost trošenja Internet sati u @home režimu - ima dana kada korisnik poželi duže da chat-uje ili da igra Quake na Sezamovom serveru. U takvim slučajevima vreme teče tri puta sporije, odnosno tri sata provedena u @home režimu tarifiraju se kao jedan Internet sat. Za korisnike koji se telnet-uju na Sezam iz inostranstva ili sa linija drugog provajdera vreme teče dvostruko sporije, što znači da im bazna pretplata obezbeđuje dva sata pristupa Sezamovim sadržajima dnevno.\nKorisnici kojima je potreban isključivo e-mail mogu da se opredele za novouvedenu Mail pretplatu, koja za 19 dinara mesečno omogućava korišćenje ovog servisa, s tim što korisnik dokupljuje željeni broj Internet sati i troši ih u @world ili @home režimu, kad god mu odgovara.\n... i paketi\nGlavna sugestija korisnika tokom rasprave o NTP-u je da treba preciznije profilisati ponudu, odnosno pripremiti pakete za stalne članove koji imaju jasnu predstavu koliko će mesečno pristupati Internetu i žele da dobiju taj broj sati pod najpovoljnijim uslovima. Zato su osmišljena dva paketa usluga, koji su dobili imena Value i Optima; oba uključuju baznu pretplatu (dakle, po 1 sat @home vremena svakog dana), i paket od 10 (Value) odnosno 20 (Optima) sati @world vremena, koji mogu da se troše tokom meseca u kome pretplata traje. Naravno, korisnik bilo koje od ovih pretplata može da dokupi dodatne Internet sate, koje će trošiti ako iscrpi osnovnih 10 ili 20 sati @world vremena i koji se, ako ih ne potroši, prenose u sledeće mesece.\nNajatraktivnija Sezamova ponuda ostaje Profi paket, koji obezbeđuje 60 sati punog pristupa Internetu mesečno, uz 60 minuta dnevnog @home vremena - čak i ako iscrpi @world vreme, korisnik je siguran da će imati dovoljno @home vremena da ne propusti ni jednu e-mail poruku. Naravno, profesionalnim korisnicima velikih potreba ostavljena je mogućnost da dokupe još Internet vremena, kako bi pristupali Internetu onoliko koliko im je potrebno.\nPostojeće pretplate Sezamovih korisnika konvertovane su u novi tarifni plan, tako da je svaki korisnik dobio povoljnije uslove od onih koje je uplatio, plus dodatni bonus od 5 sati @world vremena mesečno za svaki mesec trajanja prethodne pretplate. Sezamovu atraktivnu i sveobuhvatnu ponudu upotpunjuje poklon predviđen za nove korisnike - pri prvoj uplati bazne pretplate korisnik dobija tri Internet sata gratis, kako bi testirao Sezamov Internet link i uverio se u njegov kvalitet i pouzdanost.


Benigna hiperplazija prostate je nekancerozono (dobroćudno) uvećanje prostate koje može da dovede do poremežaja mokrenja. Učestalost pojave BHP se povećava sa starenjem, pogotovo kod muškaraca posle 50. Godine života. BHP se razvija kao posledica pojačane proliferacije epitela i strome sa smanjenom brzinom apoptoze (izumiranja ćelija).\nBenigna fiperplazija prostate se odlikuje stvaranjem čvorića koji su posledica prekomernog rasta ćelija epitela i centralno postavljene strome prostate, što dovodi do pritiska na uretru i ometa mokrenje. Posledica nodularne hierplazije su zadržavanje mokraće, rastezanje bešike i njeno zadebljavanje, kao i upala mokraćne bešike i bubrežne infekcije.\nU okviru naše poliklinike obavljamo sledeće delatnosti:\nDijagnostika i lečenje muškog steriliteta


Faktor | Vučić nakon okršaja s Kurtijem u Briselu: Sve se svodi isto, neko će da natjera Srbiju da prizna Kosovo\nFOTO: Press Evropske komisije\nVučić nakon okršaja s Kurtijem u Briselu: Sve se svodi isto, neko će da natjera Srbiju da prizna Kosovo\n19.07.2021. / 17:20\nU Briselu je održana nova runda pregovora Beograda i Prištine. Na sastanku su prisustvovali premijer Kosova Albin Kurti, predsjednik Srbije Aleksandar Vučić, posebni izaslanik za dijalog Kosova i Srbije Miroslav Lajčak i Josep Borrell visoki predstavnik Evropske unije za vanjske poslove i sigurnost.\nB92 je javio da je premijer Kosova Albin Kurti optužio Srbiju za tri genocida na šta je predsjednik Srbije Aleksandar Vučić oštro odgovorio. Kurti tvrdi da se prvi genocid dogodio 1878. godine, a poslednji 1999. godine, a pisanje B92 prenijela je i kosovska Koha Ditore.\nNakon sastanka Kurti je rekao da je predložio sporazum u šest tačaka, ali je odbijen, bez da je prijedlog pročitan, piše Koha Ditore. Kaže da se sporazum podrazumijevao proglašenje mira.\n- Dogovoreno je da će se progovarači sresti krajem avgusta, a u septembru će biti sastanak lidera. Ne znam zašto bi bio problem da se suočimo s proslošću kada znamo da imamo probleme iz prošlosti. Žalosno je da nismo postigli dogovor - rekao je Kurti.\nO samoj atmosferi na sastanku premijer Kosova rekao je da je bila ista kao i na prethodnom, jer nije prihvaćena fraza "suočavanja s proslošću".\n- Mi smo dobili prijedloge EU koji su usaglašavani sa našim glavnim pregovaračima. I Srbija se u potpunosti saglasila sa onim što je EU predložila - rekao je nakon sastanka Vučić.\nKaže da se radilo o tri tačke, i to intenziviranje zajedničkih napora u identificiranju nestalih osoba, uzdržavanje od daljnjih situacija koje bi mogle da povećaju napetost na terenu i redovni sastanci pregovarača.\n- Sve vrijeme su uslovljavali novim kriterijumima. Njihovo izlaganje je bilo da je Srbija kriva za tri genocida na Kosovu. Onda nam je objašnjavao da albanska imena vuku imena iz toponima u Srbiji, možete da vjerujete da to čovjek poslije 150 godina govori - rekao je Vučić.\nOn je naveo i da je Srbija spremna da razgovara o svemu, ali je očigledno da neko ne želi.\n- Sve se svodi na jedno isto - neko će da natjera Srbiju da prizna Kosovo - ističe.\nAleksandar VučićAlbin KurtiKosovoSrbija


IZGRADNJA NOVIH SOCIJALNIH STANOVA U NIŠU POČINJE NA PROLEĆE\nIzgradnja 106 socijalnih stanova u Ulici Majakovskog u Nišu počeće na proleće sledeće godine, a rok za završetak je godinu i po dana, najavio je direktor Gradske stambene agencije u Nišu Vladan Stojanović\nPrema njegovim rečima, kvadratni metar ovih stanova trebalo bi da košta 630 evra bez PDV-a ili oko 700 evra sa PDV-om\nOn je kazao da je interesovanje za predhodnu izgradnju socijalnih stanova bilo veliko, a da se za zakup svakog stana prijavljivalo po pet porodica\nPrvu izgradnju stanova na ovoj lokaciji pratilo je poništenje tendera zbog manjkave konkursne dokumentacije i višestruko produženje roka za useljenje\nfoto: portal Građanin\nIzgradnja 106 socijalnih stanova u Ulici Majakovskog u Nišu počeće na proleće sledeće godine, a rok za završetak je godinu i po dana, najavio je direktor Gradske stambene agencije u Nišu Vladan Stojanović.\n– Radimo na proračunu ulaznih parametara i očekujemo da prodajna cena stanova u lamelama 7, 8 i 9 u Ulici Majakovskog bude u cenovnim okvirima prethodnih stanova, odnosno 630 evra po kvadratu bez PDV-a ili nešto ispod 700 evra sa PDV-om- rekao je Stojanović na poslednjoj sednici Gradskog veća.\nStojanović je kazao da će izgradnja ovih stanova koštati više od 330 miliona dinara i da će oni imati 6.000 kvadrata ukupne površine.\nOn je rekao da se planira prodaja 100 stanova, dok bi 16 stanova bilo iznajmljivano.\nPrema njegovim rečima, uslovi za prodaju i iznajmljivanje tih biće isti kao do sada, odnosno kupci i zakupci biće samo one porodice koje nemaju stan u sopstvenom vlasništvu i imaju najveći broj bodova na rang listi.\nViše od 50 odsto ove investicije finansiraće Gradska stambena agencija, a ostatak sredstava biće obezbedjen „kroz kreditni aranžman sa minimalnom kamatom“.\nOn je još kazao da je interesovanje za predhodnu izgradnju socijalnih stanova bilo veliko, te da se za zakup svakog stana prijavljivalo po pet porodica.\n– Imali smo više od 100 prijava za 18 stambenih jedinica za izdavanje. Od 18 stanova, dve trećine su dobili samohrani roditelji, a trosoban je dobila porodica sa šestoro dece – rekao je Stojanović.\nPrema njegovim rečima, u prethodne dve izgrađene lamele cena zakupa stanova bila je 1,2 evra po kvadratu, što je za stan od 50 kvadrata iznosilo oko 60 evra.\nU Ulici Majakovskog u Nišu već je izgradjeno šest lamela sa nešto više od 200 socijalnih stanova.\nPrvu izgradnju socijalnih stanova na ovoj lokaciji, koja je počela 2014. godine, pratilo je poništavanje tendera zbog nedostataka konkursne dokumentacije i višestruko pomeranje rokova za useljenje.\nStanove u ovoj ulici tada su dobile porodice koje su ostale bez kuća zbog klizišta na Mramorskom brdu, a koje su na rešenje svojih stambenih problema čekale duže od deset godina.\nNekolicina njih je kritkovala činjenicu da su stanove dobili na privremeno korišćenje a ne u vlasništvo, kao i da su ušli u stanove bez struje, koju su dobili tek nakon što su potpisali ugovore o snabdevanju.\nPROSEČNA PLATA U NIŠU NIŽA NEGO U SRBIJI, A BROJ KORISNIKA SOCIJALNE POMOĆI PADA\nProsečna plata u Nišu niža je od republičkog proseka, a najniža od prosečne zarade u četiri velika grada u Srbiji, među kojima su još Beograd, Novi Sad i Kragujevac. Gradske opštine Palilula i Pantelej godinama su bile među deset opština u Srbiji sa najnižim zaradama.\nIpak, u niškom Centru za socijalni rad kažu da u poslednje tri godine broj korisnika novčane socijalne pomoći pada, za razliku od prethodnog perioda, kada je postojao trend rasta. Prema podacima Centra, Niš ove godine ima oko 8.600 porodica koje koriste ovu vrstu pomoći, dok je 2011. godine takvih porodica bilo oko 12.000.


Online polisa Kombinovanog osiguranja domaćinstva sa 20% popusta - PODOVI\nVesti Online polisa Kombinovanog osiguranja domaćinstva sa 20% popusta\nSava neživotno osiguranje je, imajući u vidu sadašnju situaciju sa brojnim negativnim posledicama koje su rezultat epidemije virusa Covid-19, odlučilo da klijentima omogući kupovinu polisu Kombinovanog osiguranja domaćinstva sa 20% popusta, na webshop aplikaciji u okviru kompanijskog sajta. Kupovina polise je izuzetno jednostavna i klijentima omogućava da preko kalkulatora izračunaju premiju, tj. cenu osiguranja i da se upoznaju sa ponudom osiguravajućih pokrića i uslovima osiguranja, a potom i da kupe polisu Kombinovanog osiguranja domaćinstva.\nU okviru webshop aplikacije klijenti mogu izabrati jedan od dva ponuđena paketa osiguranja – osnovni ili standardni. Koji od paketa osiguranja će klijenti izabrati zavisi od njihovih potreba za određenim osiguravajućim pokrićima koja su jasno istaknuta pored cene osiguranja. Najčešće, u klasičnoj prodaji, klijenti se odlučuju za standardni paket koji obuhvata rizike kojima smo, poslednjih godina, sve češće izloženi na teritoriji Republike Srbije.\nNa stranici našeg sajta https://webshop.sava-osiguranje.rs/ možete lako i brzo, ali i povoljno obezbediti polisu Kombinovanog osiguranja domaćinstva.\nPrethodni tekstU Parizu otvaraju „koronaške biciklističke staze“\nSledeći tekstEPS T – STIROAKUSTIK izolacije za podove\nOblaganje podova u industriji – PODOVI NA SPECIJALNOM ZADATKU\nŠta arhitektura daje svetu u ovoj godini?


Press Online :: Društvo :: Mihajlović: Da li je cena zakona o rodnoj ravnopravnosti da mi ZABRANE da se bavim PRAVIMA ŽENA?\nMihajlović: Da li je cena zakona o rodnoj ravnopravnosti da mi ZABRANE da se bavim PRAVIMA ŽENA?\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović izjavila je joj dosadašnja rasprava o donošenju novog zakona o rodnoj ravnopravnosti liči kao da neko želi da joj zabrani da se bavi pravima žena.\n- Na osnovu svega što sam do sada čula, čini mi se je cena koja treba da se plati da bi novi zakon o rodnoj ravnpravnosti bio donet da prestanem da se bavim pravima žena i da se ugasi Koordinaciono telo za rodnu ravnopravnost koji vodim četiri godine. Ovo prvo je nemoguće jer se time bavim čitav život. A Koordinaciono telo može da ukine samo Vlada Srbije koja ga je i osnovala u vreme kada je premijer bio Aleksandar Vučić i videćemo kako to će ići - rekla je Mihajlovićeva.\nOna je istakla da je Koordinaciono telo osnovano upravo da bi koordiniralo sa svim resorima u Vladi, nevladinom sektorom i međunarodnom organizacijama o sprovođenju rodne ravnopravnošće i da zato nije dobro rešenje da se ovim pitanjem bavi sektor ili savet jednog ministarstva.\n- Možda neki veruju i da bi na bolji način upravljali velikim donacijama organizacija iz Evrope i sveta koje su, zahvaljujući velikom radu Koordnacionog tela počele da podržavaju veća prava žena u Srbiji. U Koordinacionom telu rade stručnjaci zahvaljujući kojima je Srbija danas ogledni primer UN za sprovođenje rodnog budžetiranja. Srbija je jedina zemlja izvan EU koja ima indeks rodne ravnopravnosti, ovde nema ljudi koji su imali praksu u komunalnim organizacijama i koji sada treba da se bave pravima žena - istakla je Mihajlovićeva.\nOna je posebno da je odluka o tome da li ćemo dobiti novi zakon o rodnoj ravnopravnosti na “najboljoj od nas, a to je gospođa Ana Brnabić koja vodi Vladu”.\n- Na njoj je odluka da li će ovaj zakon biti evropski ili ne, da li će biti prihvaćeni predlozi udruženja očeva koji tvrde kako ih žene maltretiraju ili ne. To je fer, da žena odluči hoćemo li dobiti zakon koji će u nju i mene i sve druge majke, supruge i sestre da štiti, da odluči da li mi idemo u Evropu kada je reč o pravima žena ili i dalje stojimo u 2009. kada je usvojen važeći zakon o rodnoj ravnopravnosti koji su uglavnim ne primenjuje - kaže Mihajlovićeva.\n"Neću da ćutim kad neko razara"\nSrbija je spremna za novi zakon o rodnoj ravnopravnosti, spremna je za ono što se premijerka Brnabić figurativno izražava ne za "bmw" već za spejs šatl u ovoj oblasti, kaže Mihajlovićeva i pita ako smo toliko toga uradili u svim oblastima društva zašto ne bismo i u rodnoj ravnopravnosti.\n- Još pre filozofije čovek je imao pravo izbora - da stvara ili razara. Tako je i danas. Ja gradim i stvaram, ali neću da ćutim kad neko ne stvara. Ono što u jednom društvu može da napravi veliki problem su neznanje i sujete i mržnja. A upravo se to čuje u kritikama nacrta zakona o rodnoj ravnopravnosti - ističe Mihajlovićeva.


Telenor: Digitalizacija muzike - LookerWeekly.com magazin\nTelenor: Digitalizacija muzike\n· 19/02/2015 ·1 min read\nTelenor je danas bio domaćin brojnim domaćim bendovima kako bi sa sa njima podelio informacije o tome na koji način svoju muziku mogu da postave na muzički servis Deezer i kako mogu da dođu do većeg broja slušalaca širom sveta, ostvarujući pritom svoja autorska prava.\nTom prilikom razmenjena su i mišljenja o stanju muzike u svetu i Srbiji, kao i o tome kako se lokalna scena može unaprediti i razviti zahvaljujući digitalizaciji muzike.\nDogađaju je prisustvovao veliki broj domaćih bendova kao što su Svi na pod, Zemlja gruva, Sevdah Baby i drugi, a u razgovoru sa njihovim članovima došlo se do zaključka da najbrže i najlakše mogu dopreti do svoje publike putem savremenih tehnologija, kao i da je potrebna zajednička energija kako bi se situacija u ovoj sferi vidno poboljšala.\n„Naša ambicija je da podržimo razvoj domaće muzičke scene u celini i pomognemo njen razvoj na duže staze. Zato smo danas ovde, da podelimo znanja o digitalizaciji muzike i pokažemo muzičarima na koji način to može biti korisno za njih. Svakom izvođaču je značajna mogućnost da plasira svoju muziku na jednom od najvećih svetskih muzičkih servisa, posebno onima koji tek počinju, jer time mogu da ostvare svoja autorska prava“, kaže Mikel Nosgard, izvršni direktor marketinga u Telenoru.\nGlobalne i evropske tendencije kada su muzički servisi u pitanju, načini na koji bendovi digitalizuju svoju muziku i koliko to olakšava njihovu promociju, bile su teme prvog panela, koji je vodio novinar Galeb Nikačević. Na tom panelu govorili su Maćiek Javorski (Maciej Jaworski), direktor u Deezeru za jugoistоčnu Evropu, Fabijan Stilke (Fabian Stilke), generalni direktor kompanije Universal Music za zapadni Balkan i Nemanja Žilović, direktor marketinga u Telenoru.\nDrugi panel bio je prilika da svoje viđenje domaće scene iznesu dugogodišnji muzički novinar Toma Grujić, pevačica Ana Stanić, čiji je novi album jedan od najslušanijih na Deezeru, i Petar Babić, menadžer za postpejd u Telenoru. Diskusiju je vodila Ida Prester, muzičarka i TV voditeljka, a bilo je reči, između ostalog, o muzičkoj industriji u Srbijii i tome kako se ona može unaprediti zahvaljujući striming servisima.\nNovi singl Električnog orgazma: Bila si kao san\nTelenor je najavio i saradnju sa tri nova benda − Artan Lili, Ljubičice i Iskaz koje će dodatno promovisati putem svojih komunikacijskih kanala u narednom periodu. Na taj način Telenor nastavlja rad na podršci domaćoj muzičkoj sceni započet u julu prošle godine.\nNakon toga usledila je radionica na kojoj su muzičari i praktično mogli da se upoznaju sa Deezer servisom, Rebeat softverom za samostalno podizanje muzičkih sadržaja na veb, kao i mogućnostima Play+ paketa.\nDesetogodišnjica Igre parova\nUskoro počinje Španski metar\nVerzija 2 u Festu\nTrideset nordijskih filmova